
रवि शाक्य, इखाछें, यल 


कुतः पिकाकया नीसः व नीप्यंगूगु पिथना 


व्याकरण परिचय 


प्रा.डा. तुयुबहादुर महर्जन 


कुत: पिकाक 
तिबुक्छँ-८, ख्वप, नेवा: स्वायत्त राज्य, 
नेपालमण्डल, नेपाः | 


व्याकरण परिचय :: क 

व्याकरण परिचय 


च्वमि : प्रा.डा. तुयुबहादुर महर्जन 
पिकाक : कुत: पिकाक, तिबुक्छे-८, ख्वप, नेवा: स्वायत्त राज्य, नेपा 
न्हापां : न्यासः (Yoo) ग्‌ 
ने.सं. ११३७ पोहेलाथ्व यःमरि पुन्हि 
(२५६०/ २०७३/ २०१७) 
म्‌ : न्यय्‌ (५०-) तका । 


VYAKARANA PARICHAYA By Dr. Tuyu Bahadur Maharjan 


थाक्‌ : न्ह्‌ विद्या प्रिण्टिंग प्रेस, सकध्वाखा, ख्वप, नेवा: स्वायत्त राज्य, नेपाः | 

लुपा: 


कुतः पिकाकया म्‌ आज्जु नेपालभाषा थपुकेत सफ पिथना वनेगु 
खः । ध्वं साहित्य सफ॒ जक मखु, नेपालभाषाया व्याकरण, भाषाविज्ञान, 
खँग्व:घुक्‌ नं पिथनेगु याना | थ्व हे झ्वलय्‌ प्रा.डा. तुयुबहादुर महर्जनजुया 
व्याकरण परिचय (११३६) पिथनाच्वना | ध्वया sea: वयक:या प्यंगू सफ - 
१. खस नेपालभाषा Boa Ua (११२८), २. स्वाध्यायन नेपालभाषा (११२८), 
३. स्तरीय भाषाया रूपय यँ-यलया भाषिका (११३१) ४. ख्वप भाषिकाया 
खॅग्व:धुक्‌ (११३६) पिथनेधुनाग दु | प्रा.डा. तुयुबहादुर महर्जनजु यक्व FEN: 
थ्व सफ पिथनेत बिया दिइगु ख:सा थीथी हुनि इलय्‌ पिथनेमफुत | 

वयूकल थ्व व्याकरण परिचय नेपालभाषाया ब्वमिपित ज्याख्यले 
दइकथं च्वयादिइगु दृ | थुकिया च्यागू ब्व थयादिइगु दु - १. परिचय, २. 
व्याकरणया पृष्ठभूमि, ३. व्याकरणया विशेषता, ४. व्याकरण धयागु धयागु 
कला लाकि शास्त्र अथवा विज्ञान ?, ४. व्याकरणया अध्ययन लागा, ६. 
विभिन्‍न अर्थय्‌ व्याकरण शब्दया प्रयोग, ७.व्याकरणया मेमेगु विषायनाप 
स्वाप्‌ व ट. व्याकरणया ताजि । व्याकरण सम्बन्धि खें सिइके यःपित थ्व 
सफुति यक्व ग्वाहालि याइ धयागु भलसा कया | 

प्रा.डा. तुयुबहादुर महर्जनजुं नेपालभाषाय व्याकरण व भाषा विज्ञानया 
ख्यलय्‌ थम्ह नं नुगलं खना मा:मा:गु सफु दयेका तःधंगु ज्या यानादिइगु दु । 
वयक:या थ्व कृतःयात च्वछासे वयकःया पला: मदिक्क न्ट्याना च्वनेफयेमा: । 
वयक:या पिथनेमानीगु सफ॒ ad: पिकाक पाखें मदिक्क पिथना तु वने | 
वयक:या यक्व यक्व सुभाय्‌ द्यछानाच्वना | जय नेपालभाषा | 


बिमल ताम्राकार 
ने.स. ११३७ सिल्लाथ्व y 


व्याकरण परिचय :: १ 


घल:पौ 


१ परिचय x 
२ व्याकरणया पृष्ठभूमि १० 
२.१ पूर्वय्‌ व्याकरणया पृष्ठभूमि १० 
२.२ पश्चिमय्‌ व्याकरणया पृष्ठभूमि ११ 
२.३ व्याकरण ग्रन्थया विकास ११ 
३ व्याकरणया विशेषता १६ 
३.१ कथ्यभाषा व लेख्यभाषाया सहयोगीया BI व्याकरण १६ 
३.२ व्याकरण धयागु लिखित अभ्याससिकं मौखिक अभ्यासं १६ 
३.३ व्याकरण धयागु बहुमत स्वीकृत सम्झौता खः १७ 
३.४ शुद्धताया लँ क्यनीम्ह लँजुवाःया रूपय्‌ व्याकरण १७ 
३.५ न्ह्यागु भाषाय्‌ नं व्याकरण दइ १८ 
४ व्याकरण धयागु कला लाकि शास्त्र अथवा विज्ञान ? १९ 
४.१ कला १९ 
४.२ शास्त्र १९ 
४.३ विज्ञान २० 
५ व्याकरणया अध्ययन लागा २२ 
५.१ व्याकरण व वर्णविचारनाप स्वापू २४ 
५.२ व्याकरण व अर्थ व्यवस्था २४ 
६ विभिन्न अर्थय्‌ व्याकरण शब्दया प्रयोग २६ 
७ व्याकरणया AAT विषयनाप स्वापू २८ 
७.१ व्याकरण व भाषाविज्ञान २८ 
७.२ व्याकरण व साहित्य २८ 
७.३ व्याकरण व भाषिक भूगोल २९ 
७.४ व्याकरण व इतिहास २९ 
८ व्याकरणया ताजि ३१ 


व्याकरण परिचय :: ३ 


८.१ परम्परागत व्याकरण 

८.२ संरचनात्मक व्याकरण 

८.३ सैद्धान्तिक व्याकरण /सार्वभौम व्याकरण 

८.४ वर्णनात्मक व्याकरण 

८.५ प्रस्तावित व्याकरण /आदेशात्मक व्याकरण 

T. कारक-व्याकरण 

८.७ सांचारिक व्याकरण /प्रकार्यपरक व्याकरण /शैक्षणिक 
८.८ रूपार्थक व्याकरण (Tagmemic Grammar) 

८.९ रूपान्तरण-प्रजनन व्याकरण 

८.१० सम्बन्धात्मक व्याकरण (Relational Grammar) 
८.१५ व्यवस्थापरक व्याकरण (Systemic Grammar) 
८.१२ स्तरीकरणात्मक व्याकरण (Stratificational Grammar) 
ग्वाहालि ज्वलं 

१. परिंचय 


व्याकरण ASAT वा HAY विषय, न्हापान्हापां परिचयया रूपय्‌ 
न्ह्यःने हहबलय्‌ उकिया परिचय, परिभाषा सामान्य जुइ, परिचय बी अःपुइ, 
कारण उगु विषयया अध्ययन लागा चीधं जुइ । विषयवस्तु चीकूचा जुयाच्वनी । 
यक्व अध्ययन अनुसन्धान जुइमखुनि, लिच्चःकथं परिचय परिभाषा नं साधारण 
जुइ । परिभाषां दकव लागा कःघाःगुथें जुइ । पायछि थ्वथें व्याकरणया परिभाषा 
नं न्हापान्हापा साधारण जुयाच्वंगु दु । व्याकरण छु धयागु खँय्‌ नं उलि तःधंक 
चिन्तनमनन मजूनि | साधारणकथं व्याकरण धयागु छु धायेबलय्‌ AY च्वयातःगु 
दु, ‘the art of writing’) थुकियात तजिक बिचा: Fara न्ह्यागुसां च्वयेगु 
जुलकि व्याकरण जुल, उकि च्वयेगु कला-यात हे व्याकरण धयात:गु दु । 
तःजिक स्वल धाःसा च्वयेगु कला धयागु छु धका: हाकनं लिसा कयाः बिचाः 
यायेज्यू । च्वयेगु कला धयागु छम्ह निपुणम्ह कलाकारं आखः बांलाक सफा 
जुइक, बृत्ता लुइकाच्चयेगु धाःगु खः लाकि शुद्ध Wes I aT खः । शुद्ध 
जुइक जक AN Ga थ्व वर्णविन्यास मिलय्‌ याये धाःगु ख: | शब्द व 
वाक्य न्ह्यागु न्ह्याथे AMT spelling जक स्वयेगु जुइ | 

व्याकरण धालकि आपाःसिनं शुद्धं च्वयेगु कला धकाः थुइकी, उकिं 
व्याकरणया परिभाषा a set of rules धकाः नं च्वयातःगु दु । व्याकरण 
धायेबलय्‌ 'नियम-संग्रह' थें थुइकी, गुकी थथे याना: च्वयेगु, अथे याना: AAT 
धका: नियमया नियमं जायेकातःगु नियमावली थुइकी | विशेष याना: स्कूल वा 
कलेजया औपचारिक शिक्षाय्‌ विद्यार्थीतयूत ख्यायेत दयेकात:गु कथिथें च्वनी । 
वास्तवय्‌ व्याकरण धयागु गुगुं छगू देशय्‌ हरेक नागरिकयात थथे यायेज्यू, अथे 
यायेमज्यू धका: दयेकातःगु ऐन कानुनया सफूथें जक मखु | व्याकरणया दकव 
ज्याखं त्वःताः शुद्धताजक स्वयेगु जक मखु | 

न्ह्यागु थजु न्हापाया इलय्‌ व्याकरण TANT भाषाया नियमय्‌ हे जोड 
बियातःगु खः। व्याकरण (Grammar) भनेको भाषाको नियम हो र नियम 
सिकाउने विज्ञान हो थुकी स्पष्ट जुइक 'भाषाको नियम' हे धयातःगु दु । 
नेपालभाषाया नां दंम्ह व्याकरणविद्‌ मदुम्ह भाजु पृष्परत्न 'सागर'जुं “TT सफुलिय 


व्याकरण परिचय :: ५ 


भाय शुद्ध रूपं च्वयेगु व ब्वनेगुया रीति दइ उकियात व्याकरण शास्त्र धाइ P 
धका: च्वयादीगु दु । वयूकः 'सागर'जुं नियम शब्द मछय:से 'रीति' धयागु शब्द 
छुइलादिल, खँ व हे शुद्धं च्वयेगु खः । थुज्वःगु धारणा नेपालभाषाय्‌ जक मखुसे 
मेमेगु भाषाय्‌ नं खनेदु , 'जिस शास्त्र से किसी भाषा को शुद्ध बोलने, लिखने और 
पढ्ने के नियमों का बोध होता है, उसे व्याकरण कहते हें ।' थुगु हिन्दीभाषाया 
परिभाषा व 'सागर'या परिभाषा उथेंउथें हे ख: । 'सागर'जुं 'च्वयेगु व ब्वनेगुया 
रीति’ धयादीगु दुसा विश्वेन्दुजुं 'बोल्ने, लिखने और पढ्ने के नियमों' धयादीगु दु, 
बरु थनथाय्‌ शुद्धताया विषयय्‌ खंल्हाये, शुद्धता धयागु छु? WA च्वल धायेव शुद्ध 
मानय्‌ याइ ? शुद्धता धयागु प्राकृतिक नियम |: लाकि मानव निर्मित नियम 
खः ? च्वययागु हे लिपांगु निगू परिभाषाया दसु काये । नेपालीभाषा व नेपालभाषाय्‌ 
कारकय्‌ वइगु विभक्ति प्रत्यय स्वाना: च्वल धायेव शुद्ध, मस्वाःसे च्वल धायेव 
अशुद्ध, जब कि हिन्दीभाषाय्‌ स्वाना: च्वल धायेव अशुद्ध, मस्वाःसे च्वल धायेव 
शुद्ध मानय्‌ याइ, उकि शुद्धता धयागु नं थःथःगु भाषाय्‌ थःपिं जानाः दयेकातःगु 
` नियम खः | 

हाकनं च्वयया खँ स्वाये, व्याकरण धयागु नियमावली अर्थात्‌ 
नियमसंग्रहथें तायेकाच्चंगु दु | व्याकरण धाल धायेवं स्कूलया विद्यार्थीतयूत कपाः 
स्याःगु विषय, कलेज / क्याम्पसया विद्यार्थीतयूत ज्यामछिंगु विषय, कलेज थ्यंका: 
हे शुद्धं च्वये मसः धाइ धका: । उच्च शिक्षित वर्ग, स्कूल कलेजया शिक्षकतयूत 
म्वाःगु विषय धायेत प्रमाणित याये मफुगु, मा: धायेत थम्हं नं शुद्धं च्वयेमफुगु 
गलः जुयाच्वंगु विषय खः । व्याकरण छता थुज्चःगु विषय खः गुगु मदयेक नं 
मगाः, अथे धकाः अःपुगु विषय नं मखु | थ्व खँ च्वमि, पत्रकार, भाषा-विषयया 
शिक्षकपिंनाप प्रत्यक्ष स्वापू दुगु विषय खः। प्रत्यक्ष सरोकार दुषिंसं बांलाक 
वाःचाः कि व्याकरण विषय गथे याना: अःपुके धयागु खँय्‌ चिन्ता नं दु । विभिन्न 
व्याकरणविदपिंसं विभिन्न उपाय नं पिकयादीगु दु । नेपालभाषाया च्वमि सूर्यबहादुर 
'पिवाः'जुं म्येया रूपय्‌ 'हृस्व-दीर्घया म्ये’ (ने.सं. १०८७) च्वयादीगु दु । अथे हे 
नेपालीभाषाय्‌ गोपाल West 'हस्व दीर्घ आदिको सवाई” (वि.सं. २०१८) War 
रूपय्‌ च्वयादीगु दु । मेखे थ्व हे व्याकरणया नियमयात पं. ऋषभदेव शास्त्रीजुं 
बाखंया रूपय्‌ 'व्याकरणको दन्त्यकथा' (वि.सं. २०२७) च्वयादीगु दु बरु शुद्ध व 

अशुद्धया खँ मल्हासे नियमया अध्ययन विषय दयेका: नाइक, मग्याक परिभाषा 
दयेकातःगु नं दु, Grammar is the study or science of rules for forming 
words and combining them into sentences.थन अध्ययनयात जोड 
बियात:गु दु बरु थ्वसिक ATH शुद्धता व नियमया परिभाषाया खँ मल्हा:से थथे 
नं च्वयातःगु दु, "शब्द वा भाषाको वर्णन गर्ने र संरचना केलाउने शास्त्र ने 
व्याकरण हो 1” 

वास्तवय्‌ व्याकरण धयागु थथे नितुमतु निला: स्वतुमतु स्वयाः 
आपाःसिया ब्वनेमय:गु विषय गथे जुयाजुल, थ्व नं स्वयेबहगु विषय | | 
थुकिया निंतिं Grammar शब्दया व्युत्पत्ति स्वयेमाली | थ्व ग्रीक शब्द खः | 
ग्रीक भाषाय्‌ थुकियात grammatkia अथवा grammatika techne धाइगु 
खः । थ्व निगूया अर्थ the art of writing खः | Aq न्ह्यथनातःगु 'च्वयेगु 
कला' धाःगु थनं हे विकास जूगु खः । थ्व धारणा ताउतक न्ह्यानाच्वन | 
मध्ययुगय्‌ थ्यंबलय्‌ Grammar यात a set of rules धायेगु यात । शुद्ध 
अशुद्ध-या खं चर्चाय्‌ वल । थ्व खं आपालं व्यापकता काल । न्यंकभन शुद्ध, 
अशुद्धया खं थिल । थःथःगु देशय्‌ थःथःगु भाषाय्‌ थःथःकथं व्याकरण दयेकल । 
शुद्धताया आधार सकसियां छता हे मखु | गुलिंसियां छुं छगू सिद्धान्त दयेकल | 
उगु सिद्धान्तया आधारय्‌ हृस्व, दीर्घ दयेकल, गथे नेपालीभाषाय्‌ भाले शब्दया 
अन्तय्‌ AY इकार हृस्व जुइ, स्त्रीलिङ्ग वा नपुंसक लिङ्ग जूसा शब्दया अन्तय्‌ 
च्वंगु इकार दीर्घ जुइ, अव्यय TAT हृस्व जुड, दसु - पानी (water) व पनि 
(also) | 'पानी' निर्जीव शब्द जूगुलिं शब्दया _अन्तय्‌ च्वंगु 'नी' दीर्घ जुल, 
'पनि' अव्यय जूगुलिं शब्दया अन्तय्‌ च्वंगु 'नि’ हृस्व जुल । थुकथं नेपालीभाषाय्‌ 
न्हापां हे थथे याना: च्वयेगु धका: छगू सिद्धान्त दयेकल, उगु सिद्धान्तअनुसार 
हृस्व अथवा दीर्घ यानाच्चल | उकियात शुद्ध मानय्‌ यात । व हे उगु भाषाया 
व्याकरण जुल, उकि नेपालीभाषाय्‌ शुद्धताया व्याकरण धयागु सैद्धान्तिक 
व्याकरण खः | थुकिया AS नेपालभाषाया शुद्धताया व्याकरण TINT व्यावहारिक 
व्याकरण अर्थात्‌ उच्चारण प्रधान व्याकरण ख: । नेपालभाषाय्‌ हृस्वं च्वयेगु 
लाकि दीर्घ च्वये धयागु अप्व: यानाः उच्चारणया आधारय्‌ AMA याइ | WT 
चीहाकलं उच्चारण याइ उगु हृस्वं च्वइ, गुगु ताःहाकलं उच्चारण याइ उगु 

दीर्घ च्वइ | व्यवहारय्‌ गुकथं उच्चारण यानाच्वन उकथं हे च्वयेगु यात | 
उकथं च्वःगु यात शुद्धता मानय्‌ यात, उकि नेपालभाषाया व्याकरण धयागु 
व्यावहारिक व्याकरण खः, बरु थनथाय्‌ छता लुमंकेबहगु खं छु दु धाःसा 
उच्चारणया आधारय्‌ हृस्व दीर्घ च्वइ धायेबलय्‌ उच्चारण धयाग्‌ ला व्यक्ति- 
व्यक्ति स्वया: पायेफु । त्वाःत्वालय्‌, गांगामय, शहरशहरय्‌ Wah, पानाच्वंगु 
नं दु । मेखें जातजात स्वया:, मिसामिजं स्वया:, उमेर स्वया: पायेफु । वास्तवय्‌ 
नेपालभाषा च्वज्याय्‌ थुपायसक भिन्नता खनेदुगु कारण थ्व हे ख: | उच्चारणय्‌ 
भिन्नता वःगुयात सुना नं पनेफइमखु, अथे नं एकरूपताया छुं छगू थाययात 
स्तरीय भाषा AMY यात धा:सा समस्या वइमखु | 

न्वंवायेगु व च्वयेगुया दथुइ भिन्नता दुगु भाषा छता अंग्रेजी नं ख: | 
उगु भाषा छगूकथं उच्चारण याइ मेगुकथं च्वयाच्वनी | छगू हे कथंया 
वर्णविन्यासय्‌ नं फरक AEH उच्चारण याइ, TA but व put | गनं धाःसा 
उच्चारणअनुसार च्वयेगु व्यवस्था नं दु । च्वय्‌ न्ह्यथनातःथें व्याकरण धायेव 
छाय्‌ Weds जक ध्यान बिल । व नं छाय्‌ नितुमतु निल धायेबलय्‌ थःथःगु 
भाषाय थःथःकथंया आधार दयेकातःगु व अप्वः शुद्धताय्‌ ध्यान ब्यूबलय्‌ धाःकथं 
च्वयेमफुपिंत थाकुगु विषय जुल । 

आ: हाकनं व्याकरण परिभाषापाखे स्वये | उबलय्‌ व्याकरणया 
अध्ययन लागा चीधं, लिच्व:कथं शुद्धताय्‌ जक ध्यान तइगु विषय जुल । लिपा 
व्याकरण अध्ययन लागा तब्या जुल | लिच्वःकथं व्याकरणय्‌ नं ह्यूपा: वल । 
न्हापाथें Aah नियम (rules) जक जोड़ मबिल | Kernerman English 
Multilingual Dictionary इ व्याकरणया परिभाषा थथे च्वयातःगु दु - 
the rules forming words and for combinig words to form 
sentences. थुकिया मतलब व्याकरण धयागु शब्द दयेकेगु नियम व शब्दं 
वाक्य दयेकेगु नियम ख: । थन हृस्व दीर्घ व शुद्धताया विषयलय्‌ | मल्हाः, बरु 
निगूगु ल्याखय्‌ थथे च्वयातःगु दु - 2, a description or collection of 
rules of grammar. थुकी नियमसंग्रह धयातःगु दु । AT छगू कोष The 
American Heritage ® Dictionary of the English Language 
(Forth Edition) व्याकरणया अर्थ थथे बियातःगु दु - 1a, The study of 
how words and their component parts combine to form 

sentences, 2b, The study structural relationships in language 
or in a langugage, sometimes including pronunciation, 


meaning, and linguistic history. न्हापांगु la स शुद्ध अशुद्धयागु खं हे 
मदु | थुकी रूप वा शब्दं वाक्य गथे यानाः दयेके धयागु खं वयाच्वंग द्‌ | 
निगूगु 20 स व्याकरणया ज्या छु धायेबलय्‌ भाषाया संरचना अध्ययन यायेगु 
व गुबलें-गुबलें उच्चारण, अर्थ व भाषाया इतिहास नं अध्ययन यायेगु ख: | 

निगूग॒ ल्याखय्‌ 2a, The system of inflection, syntax, and 


word formation of a language. 2b system of rules implicit in a 
language, viewed as a mechanism for generating all sentences 


possible in that language.yaT 2a स व्याकरण धयागु रुपायनयात ब: 
बियातःगु दु । उकिया नापं वाक्य व शब्द निर्माणय्‌ न बः बियातःगु दु । 20 
स भाषाया नियम व्यवस्थाय्‌ बः बियातःगु दु कि उकिया आधारय्‌ छुं छगू 
भाषाय्‌ अनेककथंया वाक्य निर्माण यायेफइ । अथे हे प्यगूगु ल्याखय्‌ थथे 
च्वयात:ःगु दु - A book containing the morphology, syntactic, and 
semantic rules for a specific language अर्थात्‌ व्याकरण धयागु छगू 
सफू खः TH रूप, वाक्य, अर्थया नियम दइ । थनया चर्चाय्‌ शुद्ध वा अशुद्धया 
खँ मदु । व्याकरण छु खः धयागु सन्दर्भय्‌ Teachi ng Grammar Forum 
धयागु छगू च्वसुइ थथे च्वयात:गु दु - What is grammar ? थुगु न्ह्यसःया 
लिस: बीकथं ATH TA नं च्वयातःगु दु, rules for sentences, not for 
comma use. थुगु खं व्याकरण धयागु वाक्य दयेकेगु नियम खः तर वाक्य 
दयेकेबलय्‌ 0011118, पूर्णविराम, full stop, “अर्धविराम, न्स्यसःचिं इत्यादि 
व्याकरणअन्तर्गतया विषय मखु, उकि उथाय्‌ थथे न्ह्यसः लिस: नं च्वयातःगु 
दु What is grammar not ? उकिया लिस: People can put sentences 
together orally without using any punctuation at all, so punctuation 
is not part of grammar. 

९ व्याकरणया पृष्ठभूमि 


संसारय्‌ भाषिक विकासया भवलय्‌ व्याकरण छता अचानक खने 
दयेकव:गु विषय मखु । सायद मेमेगु विषय नं थथे हे खइ । व्याकरण धका: 
घोषित रूपं खनेदयेन्ह्यः पुसाया रूपय्‌ खनेद:वःगु खः । थथे पुसाया रूपय्‌ 
न्स्यलूगु छथासं मखुसे निथासं जूगु खः | छथाय्‌ पूर्वी जगतय्‌ वेद व वेदनाप 
सम्बन्धित जया: खनेदतसा मेथाय्‌ पश्चिम जगतय्‌ ग्रीस व रोमय्‌ केन्द्रित 
Wa: GATT । पूर्वी जगतय्‌ ईशा पूर्व १५००दं न्ह्यःनिसें व्याकरणया पुसाया 
रूपय्‌ ga गतिविधि खनेदतसा पश्चिम जगतय्‌ ई.पू. ५००द॑ fre खनेदत | 
इया cara सालाखाला पश्चिमय्‌ सिक पूर्वय दृःछिदन्स्य, भाषिक गतिविधि 
खनेदत । 
२.१ पूर्वय्‌ व्याकरणया पृष्ठभूमि 

पूर्वी जगतय्‌ ASAT वा पश्चिम जगतय्‌ व्याकरणया विकास जुइन्ह्य: 
व्याकरण धका: ला मखु “भाषिक चिन्तन' धका: अध्ययन यात | भाषाया 
विषयय्‌ अध्यययन यायेगु ज्या वैदिक युगनिसें खनेदत । प्यंगू वेदमध्यय्‌ छगू 
ऋग्वेद खः | ऋग्वेदय्‌ 'चत्वारी वाक’ धयागु छता खँ दु । चत्वारी वाक अर्थात्‌ 
प्यंगू वाणी दु । उगु प्यंगू वाणीया विभिन्न अर्थ छ्यलातःगु दु । उकिया अर्थ 
पतञ्जलीं नाम, आख्यात, उपसर्ग व निपात खः धका: धयात:गु दु । थथे धयागु 
मतलव थ्व भाषानाप वा व्याकरणनाप स्वाप दुगु खँ खः | 

मेगु छगू Va न्हापा व्याकरणया पूर्वाधार तयार या:गु दु । 
संस्कृतभाषाया दकले तध॑म्ह विद्धान पाणिनि खः । पाणिनिसिक न्ह्य: छक: छु 
जूगु दु धाःसा स्वर्गया द्यःपिंसं स्वर्गया राजा इन्द्रयात छता खँ इनाप यात | 
व छु धाःसा शब्दया अर्थ थुइके अ:पुकेगु | उगु इनापकथं इन्द्रं शब्दयात प्रकृति 
व प्रत्यय छुटय्‌ याना: AY थुइकेगु यात । शब्दया प्रकृति प्रत्यय धयागु 
रूपविज्ञान खः | रूपविज्ञान वा शब्द / पदविचारय्‌ शब्दया प्रकृति प्रत्यय धकाः 
ब्वथलाः अध्ययन याइ । थुगु अर्थय्‌ नं उबलय्‌ व्याकरण दयेन्ह्यः पूर्वाधार 
तयार जूगु दु । 

२.२ पश्चिमय्‌ व्याकरणया पृष्ठभूमि 


पूर्वय्‌ थें पश्चिमय्‌ नं व्याकरणया पूर्वाधारया रूपय्‌ भाषिक चिन्तन 
जुगु दु । पश्चिमय्‌ दकलय्‌ न्हापां ग्रीस देशया नां वइ । थन भाषिक चिन्तनयात 
दर्शनशास्त्रया कचाकथं HATA दु । थन दार्शनिक सुकरात Socrates (ई.पू 
४१०-३९९) धयाम्हसें शब्द व AYA दथुइ छु गज्वःग स्वाप्‌ दु धकाः स्वयेगु 
यात | पश्चिमय्‌ ग्रीस देशया Plato (427-347 B.C.), वयूकलं भाषाया 
दथुइ सघोष, अघोष, महाप्राणया बारय्‌ चर्चा यानादीगु दु । थ्व धयागु ध्वनी 
विज्ञानया विषय खः । 

Waar मेम्ह विद्धान खः अरस्तु (Aristotle, 384-322 B.C) जं 
वाक्यय्‌ उद्देश्य व विधेयया बारय्‌ अध्ययन यानादिल | थुकिया मतलब 
वाक्यविज्ञान खः । वाक्यविज्ञान धयागु व्याकरणया अभिन्न अङ्ग खः | 


२.३ व्याकरण ग्रन्यया विकास 


च्वय्‌ TAY व्याकरणया पृष्ठभूमि व पश्चिमय्‌ व्याकरणया पृष्ठभूमि 
तयार जुल धयाथें व्याकरण ग्रन्थया विकास नं थुगु हे निगू are विकास जूगु 
दु । 


पूर्वय्‌ व्याकरण ग्रन्थ व सम्प्रदायया विकास 


पूर्वय्‌ व्याकरणया पूर्वाधारया रूपय्‌ आपालं भाषिक चिन्तन-मनन 
जुलसा लिपा व्याकरण धकाः: हे ग्रन्थ खनेदत,। Yay व्याकरण विकास 
जूबलय्‌ व्याकरण सम्प्रदाय व व्याकरण ग्रन्थ धका: विकास जुल । थन दकलय्‌ 
अप्व: पाणिनिया पालय्‌ व्याकरण विकास जुल । ख ला पाणिनिया न्त्यः नं 
व्याकरण ग्रन्थ विकास जूगु दु । 

पाणिनिन्ह्यः व्याकरण-ग्रन्थ व व्याकरण-सम्प्रदायया आपालं विकास 
जुल । संस्कृतभाषाया विद्वान पाणिनिन्ह्यः नीस्वम्ह वैयाकरणतयगु नां न्ह्यथनातःगु 
दु धाइ । अथे नं मूम्‌ व्याकरण व सम्प्रदायतयगु नां क्वय्‌ बियातःकथं दु- 
सम्प्रदाय व्याकरण प्रवर्तक 
ऐन्द्र-सम्प्रदाय ऐन्द्र-व्याकरण इन्द्र धयाम्ह ऋषि 

भागुरी-सम्प्रदाय 


भागुरीय व्याकरण 


भागुरि 


काशकृत्स्न-सम्प्रदाय काशकत्स्न-व्याकरण काशकृत्स्न 
सेनकीय-सम्प्रदाय सेनकीय-व्याकरण सेनक 
काश्यपीय सम्प्रदाय काश्यपीय व्याकरण काश्यप 
स्फोटायन-सम्प्रंदाय स्फोटायन व्याकरण स्फोट 
आपिशाली-सम्प्रदाय आपिशाली-व्याकरण आपिशाली 
व्याडीय सम्प्रदाय व्याडीय व्याकरण व्याडी 


थुकिया बिस्क गार्ग्य, गालव, चक्रवर्मन, भारद्वाज, शाकटायन, शाकल्य इत्यादि 
वैयाकरणपिनिगु नां नं दु! 

गालव-व्याकरण गालव 

भारद्वाजीय व्याकरण भारद्वाज 


प्रातिशाख्य 


पाणिनि 

पाणिनि ई.पू. न्यागूगु सदियाम्ह धका: मानय्‌ यानातःगु दु । पाणिनिं 
थःगु इलय्‌ संस्कृतभाषाया आपालं विकास यात । वयकलं संस्कृतभाषाय्‌ TAH 
नांजाःगु अष्टाध्यायी व्याकरण सफू छगू च्वयादीगु दु, गुगु आःतक खनेदुगु 
ब्वनेदुगु दकलय्‌ तःधंगु न्हापांगु आधिकारिक व्याकरण खः | उकी च्यागू अध्याय 
व ३९९५ सूत्र दु । उगु सूत्रयात “माहेश्वर सूत्र’ धाइ । थुगु सफुतिइ ध्वनि, रूप, 
वाक्य इत्यादिया व्याख्या दु । पाणिनिया अष्टाध्यायीजक मखु AAT कृति नं दु- 
शवसूत्र, प्रत्याहारसूत्र, धातुपाठ, गाणपाठ, उणादिसूत्र, फिट्सूत्र खः | 

पाणिनिया ईया मेम्ह वैयाकरण खः कात्यायन | वयूकः ई.पू. ४५० 
निसें ३०० तकयाम्ह खः | थ्वयूकलं 'वार्तिक' च्वःगु दु । थुगु वार्तिकय्‌ पाणिनियागु 
अष्टाध्यायीया विषयलय्‌ आलोचना यानाः च्वयातःगु Ah खः , अथे नं 
अष्टाध्यायीयात हे ग्वहालि जुइकथं च्वयात:गु खः । कात्यायनया मेमेग ग्रन्थ 
धयागु कात्यायनी शिक्षा, तैत्तिरीय प्रातिशाख्य, व वाजसनेय प्रातिशाख्य ख: । 

पाणिनि व कात्यायंन धुंका: ate मेम्ह वैयाकरण खः पतञ्जलि 
खः । थ्वयूकः ई.पू. स्वगूगु सदियाम्ह खः | थ्वयूकलं महाभाष्य धयागु ग्रन्थ 
AT दु । 

पाणिनिलिपा नं आपालं वैयाकरणत वःगु दु, वयूकःपिं थथे खः- 


च्वमि 

भर्तृहरि 

कैयट 

नागोजी भट्ट 
जयादित्य 

बामन 

सम्प्रदाय 
चान्द्र-सम्प्रदाय 
जैनेन्द॑-सम्प्रदाय 
शाकटायन-सम्प्रदाय 
हैम-सम्प्रदाय 
कातन्त्र-सम्प्रदाय 


सारस्वत-सम्प्रदाय 
बोपदेव-सम्प्रदाय 


ग्रन्थ 
वाक्यपदीय, महाभाष्य 
महाभाष्यप्रदीप 
प्रदीपोद्योत 

काशिका 

काशिका 

व्याकरण 

चान्द्र व्याकरण 
जैनेन्द्र व्याकरण 
शाकटायन व्याकरण 
हैम व्याकरण 

कौमार व्याकरण/ 
कलाप व्याकरण 
सारस्वत व्याकरण 
बोपदेव व्याकरण 


लिखे 

दीपिका 
महाभाष्यया टीका 
भाष्यप्रदीपया टीका 


च्चमि 
चन्द्रगोमी 
जैनेन्द्र 
शाकटायन 
हेमचन्द्र 


कातन्त्र 
सारस्वत 
बोपदेव 


थुकिया बिस्क पालि, प्राकृत, अपभ्रंश आदि भाषाय्‌ नं व्याकरण 


AT दु । 
च्वमि 

कच्चायन 
मौद्गलायन 
महाथेर अग्गवंश 
चण्ड 

हेमचन्द्र 


ग्रन्थ 


कच्चायनगन्ध 
मोग्गलायन पच्चिका 
प्राकतप्रकाश 
प्राकतलक्षणम्‌ 


सिद्धहेमचन्द शब्दानुशासन 


पश्चिमय्‌ व्याकरण ग्रन्यया विकास 


च्वय्‌ न्स्यथनातःथें ग्रीसय्‌ दकले न्हापां भाषा चिन्तन जुल । थ्व हे 
व्याकरणया पुसा खः । लिपा थुकि व्याकरण ग्रन्थया विकास जुल । ग्रीसय्‌ 

दकलय्‌ न्हापां Dionysios Thrax (ई.पू. निगूगु शदी) व्याकरण ग्रन्थ 
च्वयादिल | उकिया नां The Art of Grammar खः | भिंन्या(१५)पौ दुगु 
थुगु सफू च्वयेवं पश्चिमी जगतय्‌ थ्व हे दकले न्हापांगु व्याकरण ग्रन्थ जुल । 
लिच्चःकथं Dionysios Thrax जु हे दकले न्हापांम्ह वैयाकरण जुयादिल । 
थ्वयूकलं वर्णयात स्वर व व्यञ्जन धकाः ब्वथलादिल | थुकिया नापं नाम, 
सर्वनाम, क्रिया, कृदन्त, क्रियाविशेषण, उपसर्ग, संयोजक, उपपद धका: 
शब्दवर्गया नं ब्वथलादिल | थ्वयूकलं थुकिया बिस्क लिङ्ग, वचन, पुरुष, काल 
इत्यादिया नं ब्वथलादिल । 

Dionysios Thrax (ई.पू. निगूगु शदी)या व्याकरण धुनेवं रोमनय्‌ 
नं Latin भाषाया व्याकरण च्वयेगु ज्या न्ह्यात। अन Donatus (440 
A.D.) जुं Dionysios Thra%यागु हे व्याकरण स्वया: व्याकरण च्वयादिल | 
अनंलि Priscian (500 A.D.) Donatus यागु हे व्याकरणया आधारय्‌ 
भिच्यागू ब्व दुगु व्याकरण च्वयादिल ।थुगु AH Latina मानक व्याकरणया 
रुपय्‌ प्रचलनय्‌ वल | रोमया छम्ह Laurentius Valla धयाम्हसिनं Latin 
भाषाया छगू महत्वपूर्ण व्याकरण च्वल, गुगु भझिन्यागूगु सदिनिसें भिच्यागूगु 
सदितक चलय्‌ जुल । 

सन्‌ १६६०दँय्‌ पोर्ट रोयल वैयाकरणतयगु BT Grammar general 
etraisonne नांयागु व्याकरण नं पिदंगु दु । थुगु व्याकरणं भाषाया सार्वभौमिक 
@ मालेगु कृत: या:गु दु । भाषाविज्ञान ख्यलय्‌ Franx Bopp (1791-1867) 
छम्ह तुलनात्मक भाषाविज्ञानया बौ धका: मानय्‌ यानातःम्ह मन्‌ खः | वयकः 
B07एजुं संस्कृतभाषा, ग्रीकभाषा, Latin भाषा, जर्मनभाषा व फ्रान्सेलीभाषाया 
क्रियाया तुलनात्मक अध्ययन याना: तुलनात्मक व्याकरण हे छगू पिथनादीगु दु । 
थनं लिपा पिदंगु व्याकरण थथे खनेदु - 


बैयाकरण ग्रन्थ 

Joseph Priestley Rudiments of English Grammar 
1761 

Bishop Robert Lowth A Short Introduction of English 
Grammar 1762 


Rasmus Rask (1987- 1832) नोर्स भाषाया व्याकरण १८११ 

Jacob grimm(1787-1863) जर्मनभाषाय तुलनात्मक व्याकरण 


१८१९ 


William Dwight Whitney (1827-1894) संस्कृत व्याकरण 


१८८९ 


Bioshop Caldwell (1814-1891) द्रविड भाषाया तुलनात्मक 


John Beams 


Earnest trumpp 
Earnest trumpp 
H.Kellog 
Lindley 


हेनरी स्वीट 


Henrik Poutsma 


Otto Jesperson 


Zendavoot 
Bryan 


Lang 


व्याकरण 

भारतय्‌ च्वंगु भाषाया तुलनात्मक 
व्याकरण १८७२, १८७५ 

सिन्धी व्याकरण १८७२ 

पस्तो व्याकरण १८७२ 

हिन्दी व्याकरण १८७६ 
English Grammar adapted to 
the different class of learners 
1795 

A New English Grammar1981 
A Grammar of Late-Modern 
English 1904 

A Modern Grammar on 
Historical Principles 1909-49 
Essentials of English 
Grammar 

A Handbook of English 
Grammar 1985 

A Fuctional English Grammar 
1959 

The Sentence and Its Parts 
1961 

३. व्याकरणया विशेषता 


व्याकरणया विभिन्न विशेषता दु । उकी मूम्‌ विशेषता क्वय्‌ बियातःकथं दु । 
३.१ कथ्यभाषा व लेख्यभाषाया सहयोगीया रूपय्‌ व्याकरण 


भाषायात मनुखं निगूकथं प्रयोग याइ- (क) न्वंवाना: (ख) च्वया: । 
न्वंवाःम्ह वक्ता व च्वःम्ह च्वमि, न्ह्याम्हसिनं न्ह्यागुकथं भाषा प्रयोग याःसां 
वया न्हापांगु उद्देश्य धयागु विचार प्रसारण यायेगु ख: । वं थःगु सन्तोष, 
असन्तोष, सुख, दुख, घटना, दुर्घटना न्ह्यागु खँ धा:सां दकले न्हापां वं थःगु खं 
श्रोता थूलाकि मथ्‌ प्रमुख खँ खः । निरक्षर HAG न्वंवाइबलय्‌ अन पायछि 
जुइक व्याकरण मिलय्‌ जुइमा: धयागु मदु । अथे हे सामान्य साक्षर मनुखं 
च्वइबलय्‌ आपालं थासय्‌ इनेफु । ततधंपिं राजनैतिक नेतातयसं घण्टौंघण्टा 
भाषण याइबलय्‌ कैयौं थासय्‌ दृंक न्वंवानाच्वनी । थन नं वयूकःपिनि ज्या 
धयागु थःगु भाव श्रोता न्ह्यःने कनेगु जक खः, व्याकरण शुद्ध जुइकाच्वनेमा: 
धयागु कर मदु । थथे धयागुया मतलब व्याकरणिक शुद्धताय्‌ ध्यान बी हे म्वा: 
धयागु मखु । Hal शुद्ध Wer न्वंवायेगु खः, च्वयेगु खः । प्रमुख जोड़ 
व्याकरणय्‌ बीमा: धयागु मदु, उकि व्याकरण धयागु कथ्यभाषा व लेख्यभाषाया 
सहयोगी जक खः | 


३.२ व्याकरण धयागु लिखित अभ्याससिकं मौखिक अभ्यासं सइगु विषय खः 


सायद सुं छम्ह दछि-दत्या दुम्ह मचाया मांयात सं छम्हसें थः 
मचायात TA याना: भाषा स्यनेगु धका: न्यंसा म्हजक मांपिंसं 'जिं जिमि 
मचायात थथे याना: भाषा स्यने' धका: भाषिक योजना कनी, नत्र सकल 
मांपिंसं मां, बाः, दाइ, तता धाधां, धायेक्‌-धायेकं पारिवारिक सदस्यतय्गु शब्द 
स्यनी । बिस्तारं सामान्यार्थक वाक्य, आज्ञार्थक, प्रश्नार्थक वाक्यया ज्ञान बी । 
बिस्तारं व्याकरणया ज्ञान बी 'नयेगु, त्वनेगु/यात STA यायेगु, दुरुयात तुत्‌, 
ल:-यात आक धायेकी | थुकथं भाषा सिकाइया ज्ञान बी | 

थुकिया मेखे व हे मचायात स्कूल Saas औपचारिक अड्ग्रेजीभाषाया 

लिखित ज्ञान बी, तर मामं ब्यूगु मौखिक भाषा ति सइमखु । गुलिं स्कलय्‌ 
अंग्रेजीभाषा नं लिखित व मौखिक frat विषयय्‌ अभ्यास याकथाय्‌ भाषा 
सयेकेगुया नापं व्याकरण नं उतिक मिलय्‌ याः, उकि पायूछि जुइक भाषा 
सयेके धयाग लिखित अभ्यास सिकं मौखिक अभ्यासं सयेक्‌ । 


३.३ व्याकरण धयागु बहुमत स्वीकृत सम्झौता खः 


व्याकरण धयागु भाषा, साहित्यनाप आपा: स्वाप दुपिं मनूतनाप 
सरोकार दइगु विषय जुयाच्वंगु दु । मेमेगु विषयया वक्ता व च्वमितयूत उलि 
सरोकार मदु । सरोकार दुपिं वक्ता व च्वमितय्‌ नं व्याकरणय्‌ आपालं कट्टर 
जुयाः comma व full stopa ल्वायेयः | वास्तवय्‌ वाक्यात्मक चिन्ह छ्यलेगु, 
पायूछि जुइक वर्णविन्यास यायेगु वा पायूछि जुइक वाक्य गठन यायेगु ज्याय्‌ 
थःथः भाषाय्‌ थःथःकथं वनाच्चंगु दु । नेपालीभाषाय्‌ 'म्ह'यात शरिर-शरीर 
निथिकं च्वयेगु उपाय दु, अथे नं दीर्घकथं च्वयेमाः धयागु बहुमतं स्वीकृत 
नियम खः | अङ्ग्रेजीभाषाय्‌ रङ्गयात colour धकाः वर्णविन्यास याइ । थुकिया 
बिस्कं मेकथं च्वलकि अशुद्ध मानय्‌ याइ । लिपा थुकी ह्यूपा: वल अले color 
जुल । आः color हे Was जुल । AT दसु पदयोग व पदवियोगयागु, 
हिन्दीभाषाय्‌ शब्द व विभक्ति पदयोग यातकि अशुद्ध, नेपालभाषा व नेपालीभाषाय्‌ 
शब्द व विभक्ति पदवियोग यात कि अशुद्ध मानय्‌ याइ, उकि व्याकरण धयागु 
थःथःगु भाषाया मान्यता स्वयावनी । 


३.४ शुद्धताया लँ क्यनीम्ह लँजुवाःया रूपय्‌ व्याकरण 


मानव-समाजय्‌ कथ्यभाषा व लेख्यभाषामध्ये न्हापां कथ्यभाषा दतजुइ, 
अले तिनि लेख्यभाषा विकास जुल जुइ | लेख्यभाषा आपालं विकास जुइधुंका: 
तिनि व्याकरणया विकास जुलजुइ | उमेरया ल्याखं कथ्यभाषा व लेख्यभाषासिकं 
“व्याकरण” यक्व लिपा विकास जूगु, तर व्याकरण छता थुज्व:गु विषय खः 
गुकि सारा कथ्य, लेख्यभाषायात लँ क्यनीम्ह लंजुवा: (guide) जुयाबिल | 
व्याकरण दयेकीबलय्‌ थुकिया आधार धयागु लेख्यभाषा व कथ्यभाषा खः । थ्व 
निगू भाषाया आधार मानय्‌ याना: उकी दुगु मंका: बिन्दु (common points) 

छुछु दु मंकाः नियम दयेकी । व हे व्याकरण जुइ, उकि व्याकरण धयागु 
कथ्यभाषा व लेख्यभाषाय्‌ कच्चा पदार्थ त्यासा कया: नियम दयेका: व हे 
कथ्यभाषा व लेख्यभाषायात थथे याना: च्वयेबलय्‌ शुद्ध जुइ धका: निर्देशन 
बी । 


३.५ न्ह्यागु भाषाय्‌ नं व्याकरण दइ 


आपालं मनूतय्‌ व्याकरण धायेवं छुं खं च्वयेबलय्‌ थथे यानाः 
च्वयेमज्यू, थथे यानाः च्वयेमाः धकाः दयेकातःगु लिखित नियमसंग्रहथें तायेकी | 
वास्तवय्‌ व्याकरण धायेवं च्वयातःगु सफ हे जुइमाः धयागु मदु । नियम 
न्ह्यागु भाषाय्‌ नं दइ, व मौखिकरूपय्‌ जक जुइमा वा लिखित रूपय्‌ हे जुइमा 
बरु लिखित रूपय्‌ सिक मौखिक रूपय्‌ दुगु भाषाया व्याकरण व्यापक जुयाच्चनी, 
उकि व्याकरण न्ह्यागु भाषाय्‌ नं दइ । ; 

8 व्याकरण घयागु कला लाकि शास्त्र अथवा 
विज्ञान ? 


४.१ कला 


व्याकरण छु खः धकाः लिसः मालेन्ह्य: 'कला' धयागु छु धयागु 
स्वयेमा: | कलाया विभिन्न अर्थ दु । वक्ता वा लेखक खं कनीबलय्‌ वा 
च्वइबलय्‌ थम्हं गुलि फु उलि बांलाक कल्पना छयला: HAT वा च्वयेगु हे 
कला खः, उकिं कला धयागु विशेष प्रकारया सीप व दक्षता खः । थुकि श्रोता 
वा पाठकयात आकर्षित यायेफइगु ज्या खः। थ्व हे आकर्षित यायेगु गुणं 
याना: साहित्यय्‌ जक मखु गैरसाहित्यिक ज्याय्‌ नं प्रयोग ज्‌, बांलाःगु बांमला:गु 
ज्याय्‌ नं प्रयोग ज्‌ , गथे सुयातं STA यायेगु वा सुयातं छलकपट याना: ध्यबा 
कमाय्‌ यायेगु वा व्यक्तिगत स्वार्थ पूर्वंकेगु ज्याय्‌ नं प्रयोग ज्‌ । थ्व शब्द 
बांलाःगु अर्थय्‌ प्रयोग जुजुं शिक्षाय्‌ SLC पास यायेधुनेवं उच्चशिक्षा कायेत 
अध्ययन याइगु छगू संकायया नां 'कला' (Arts) तयातःगु दु | 

च्वयूया बयान स्वयेबलय्‌ व्याकरण धयागु कला मखु, कलाअन्तर्गत 
नं मला: | थुकी कल्पना छडलेमाःगु नं मदु | सुयातं आकर्षित यायेमाःगु नं 
मदु | व्याकरणय्‌ छुंकथंया कला मदुगुलिं थुकियात सुख्खागु विषय नं धाइ | 
अथे नं व्याकरणयात साहित्यविधाअन्तर्गत तया: अध्ययन याकेगु यानातःगु 
दु । वास्तवय्‌ व्याकरण 'कला' विषय मखया नं साहित्यअन्तर्गत तयातःगु दु । 


४.२ शास्त्र 


कला-या विभिन्न अर्थ दथें शास्त्रया न विभिन्न अर्थ दु । धर्मया 
ल्याखं शास्त्र धयागु छुं धर्म विशेषया पवित्र ग्रन्थ | | मानव समाजयात भिं 
यायेगु निंतिं अनेक ज्ञानगुणया खं च्वयातःगु सफूयात नं शास्त्र धाइ । शास्त्रया 
अर्थ परिवर्तन जुयाः फूमन्तर यानाः वा पूजापाठ याना: अनेक चमत्कार 
क्यनीगुयात नं शास्त्र धायेगु या: । 

पूर्वीय ज्ञानगुणया शास्त्रयात अझ क्वातुक कयातःगु दु । शास्त्र 

धायेबलय्‌ सर्वसाधारणया भिं यायेगु निंतिं च्वयातःगु वा सकसिया ज्ञानगुण 
कायेत दयेकातःगु धुक्यात शास्त्र धाइ । शास्त्रया थुगु धुकृतिइ विभिन्न खं 


दइ, गथे शिक्षा, कल्प, व्याकरण, निरुक्त, ज्योतिष, छन्द व विभिन्न वेद दु । 
थुकिया मतलब शास्त्रदुने व्याकरण नं ला: । 


४.३ विज्ञान 


'व्याकरण' कला व शास्त्रनाप गुलि स्वापू दु वसिक अप्व: विज्ञाननाप 
स्वापू दु । वास्तवय्‌ व्याकरण धयागु विज्ञान | । विज्ञान धयागु छु धकाः 
स्वयेबलय्‌ थ्व छग्‌ प्राकृतिक भौतिक संसारया संरचना व व्यवहार | | थ्व 
धयागु सत्य, तथ्यय्‌ आधारित जुइ, गुकियात मनुखं प्रयोग याना: खः मखु, ज्यू 
मज्यू प्रमाणित यानाक्यनी । व्याकरण धयागा नं थुज्व:गु हे विषय खः | व्याकरणया 
मूल आधार धयागु भाषा खः । व्याकरणयात माःगु तथ्याङ्क भाषां काइ । थथे 
तथ्याङ्क काइबलय्‌ उगु भाषा योगात्मक भाषा खः लाकि अयोगात्मक भाषा 
खः. धकाः AS । थ्व धयागु उगु भाषाया भाषिक व्यवहार स्वयेत्यंगु खः । 
योगात्मक भाषा खःसा उगु भाषाय्‌ रूपावलीया व्यवस्था दइ | विभिन्नकथंया 
प्रत्यय अर्थात्‌ परसर्ग, उपसर्ग, मध्यसर्ग तयेजी, अले लिङ्ग, वचन, कारक, 
काल, पक्ष थज्वःगु रूप सीकेत विभिन्न प्रत्यय तइ। थुज्वःगु तथ्याङ्क उगु 
हे भाषाय्‌ सङ्कलन याइ । वर्गीकरण याइ, टेबुलेशन याइ, साधारणिकरण 
याइ, अन्तय्‌ प्रमाणिकरण याइ । छगू गतिला:गु व्याकरण तयार जुइ | थुकथं 
व्याकरण धयागु विशुद्ध विज्ञान खः | 

व्याकरण विज्ञान खः धाःसां थुकियात वैज्ञानिकरण यायेगु खँय्‌ छुँ 
बिचाः यायेमाःगु खँ दु । व्याकरण जुइमा वा मेमेगु विषय वैज्ञानिक धंगं वर्गीकरण, 
विश्लेषण, सत्यापन यायेगु विभिन्न आधार दु । थुकिया मूल निगू आधार F- 

(क) निगमनात्मक विधि (Deductive method) 

(ख) आगमनात्मक विधि (Inductive method) 

(क) निगमनात्मक विधि 

छुं छगू सिद्धान्त वा नियम न्ह्यःने तयाः उकिया आधारय्‌ अध्ययन 

अनुसन्धान यायेगु निगमनात्मक विधि खः । थुकथंया अनुसन्धान याये अःपु, कारण 

न्हापां हे छग्‌ थासा न्ह्यःने तल, व हे थासाय्‌ मिलय्‌ यायां न्ह्यज्यायेगु खः । 

व्याकरणया इतिहास स्वयेबलय्‌ पूर्वी जगतय्‌ दकले न्हापांया व्याकरण 
पाणिनिया अष्टाध्यायी खः, पश्चिम जगतय्‌ Dionysios Thraxa ग्रीसभाषाया 
व्याकरण खः । थुगु व्याकरण स्वया: Latin भाषाय्‌ नं व्याकरण दयेकल | 
ग्रीसभाषाया व्याकरण स्वस्वं रोमेली, अङ्ग्रेजी व्याकरण दयेकल | थुकिया 
प्रभाव नेपालभाषाय्‌ तक नं ALT दु । नेपालभाषाय्‌ सहिद शुक्रराज शास्त्रीजं 
“नेपालभाषा व्याकरण' व पुष्परत्न 'सागर'जं च्वयादीगु 'सुबोध नेपालभाषा 
व्याकरण' थ्व हे निगमनात्मक विधिया आधारय्‌ च्वयातःगु खः, कारण 
नेपालभाषाय्‌ व्याकरणिक काल स्वंगू मदु, निग जक खः । वय्‌कःपिं शास्त्रीजु 
व 'सागर'जुपिंसं व्याकरण च्वयाद्यूबलय्‌ व हे ग्रीसेली व्याकरण व व थज्वःगु 
मेमेगु व्याकरणया लिधंसाय्‌ च्वना: थःगु भाषाया व्याकरण च्वःबलय्‌ थःगु 
भाषाय्‌ नं काल स्वंगू हे दयेकादिल, उकि नेपालभाषाया आपालं व्याकरण 
निगमनात्मक विधिया आधारय्‌ च्वयात:गु दु । थ्व खँ नेपाली, हिन्दी, संस्कृतभाषाय्‌ 
लागु जुयाच्वंगु दु | 

थुकिया मेखे आमनात्मक विधिया आधारय्‌ व्याकरण च्चये FANT 
छुं छगू थासा न्ह्यःने तया: मखु । बरु कि भाषाय्‌ दुगु तथ्याइत मुंकाः 
उकियात न्ह्य:ने तया: टेबुलेशन याइ | सत्य-तथ्य खँ पिकाइ | साधारणिकरण 
याइ | अन्तय्‌ सत्य लिच्च: पिकाइ । थुकियात हे आगमनात्मक विधि (Inductive 
method) या आधारय्‌ अनुसन्धान यानातःगु विज्ञान जुइ । व्याकरण नं थुगु 
हे आधारय्‌ च्वयेवं व्याकरण नं विज्ञान धायेथाय्‌ थ्यन संसारया आपालं 
व्याकरणत थुकथं च्वयेगु चलन वःगु दु । नेपालभाषाय्‌ नं वि.सं. २०२१ (ने. सं. 
१०८४) स भाषावेज्ञानिक मदुम्ह भाजु इश्वरानन्द श्रेष्ठाचार्यजुं 'मूलुखा' 
च्चयादिल | उकी काल (tense) या तथ्याङ्क मुंकादिल | उगु तथ्याइकया 
वर्गीकरण, विश्लेषण, सत्यापन याना: स्वःबलय्‌ व्याकरणिक काल aT मखु 
निगू जक दु धयागु खँ प्रमाणित जुल । न्हापां छुं सिद्धान्त मतःसे वास्तविक 
कषेत्रं तथ्याइकत मुंकाः उकि हे सत्यतथ्य लुइकाः याइगु अनुसन्धान हे 
आगमनात्मक विधि (Inductive method) विधि खः | थुकथंया अनुसन्धान 
यायेगु व्यवस्था वःगुलिं व्याकरण नं विज्ञान जुल | ® | 

Y व्याकरणया अध्ययन लागा 


भाषाविज्ञानया विभिन्न अध्ययन लागा दु । थुकिया मूल लागा निगू 
दु- केन्द्रीय लागा व परिधीय लागा । थुकियात थुकथं ब्वथलातःगु दु - 


भाषाविज्ञान केन्द्रीय लागा परिधीय लागा 
वर्णविज्ञान व्याकरण ध्वनिविज्ञान 
अर्थविज्ञान रूपविज्ञान वाक्यविज्ञान 
मुक्त रूप बद्ध रूप 


थ्व सिमाकचाय्‌ ब्वथलातःगु किपाः स्वयेबलय्‌ भाषाविज्ञानया अध्ययन 
लागा तब्या, व्याकरणया लागा चिब्या । थुकि ला रूपविज्ञान व वाक्यविज्ञानजक 
अध्ययन याइ, बरु इलय-ब्यलय व्याकरणया अध्ययन लागा AAT यायेगु कतः 
नं ज्‌ । Collins English Dictionary (2003) या Grammar या अर्थया 
बारय्‌ थथे च्वयातःगु दु - (Linguistics/Grammar) the branch of 
linguistics that deals with syntax and morphology, sometimes 
also phonology and semantics. 

थुकि निता खँ कनाच्चंगु दु, छता भाषाविज्ञानया समानान्तरय्‌ 
व्याकरण छूयलातःगु दु अर्थात्‌ भाषाविज्ञान व व्याकरण छता हे खः धयागु 
सन्देश बियाच्वंगु दु, मेगु व्याकरणया अध्ययन लागा धयागु syntax व 
morphology जक खः, अथे नं गुबले-गुबलें व्याकरणं phonology व 
semantics 4 अध्ययन या: | थुकिया मतलब व्याकरणया अध्ययन लागा 
तब्या याःगु खः । 

च्वय्‌ न्ह्यथनातःथें व्याकरण व भाषाविज्ञानयात छगू हे अर्थय्‌ 
प्रयोग या: | योगेन्द्र पी. यादवया Theories of Grammar (2004) सफुती 
structural grammar विषयय्‌ चर्चा यायेगु सन्दर्भय्‌ छथाय्‌ थथे च्वयादीगु 
दु - structural grammar (or linguistics) has also been known as 
descriptive grammar. (2004:19) थुकिया मतलब structural 
grammar धयागु व structural linguistics धयागु छता हे खः। अथे हे 

descriptive grammar यात descriptive linguistics नं धाइ | उगु हे 
अध्यायसं थ्व हे Gara पुष्टि यायेकथं थथे नं च्वयातःगु दु - It is studied 
by a branch of linguistics, called descriptive or synchronic 
grammar or linguistics. थुगु वाक्यं नं सीद्‌ descriptive grammar 
धाःसां ज्यू descriptive linguistics धाःसां जिल | थुकिया मतलब व्याकरण 
व भाषाविज्ञान धयाग छता हे खः, खालि अध्ययन लागाजक aa चीधं 
जुयाच्वंगु खः | 

च्वय्‌ न्ह्यथनात:थें व्याकरणं रूपविज्ञान व वाक्यविज्ञान निगू लागा 
अध्ययन याइ | थुकिया बिस्कं वर्णविज्ञान नं अध्ययन या:, उकि सामान्य रूपय्‌ 
व्याकरण धायेबलय्‌ वर्णविचार, शब्दविचार व वाक्यविचार खः | 
वर्णविचारअन्तर्गत ध्वनि, वर्ण, अक्षर व गुलिंसिया सन्धि नं तयेगु या: | 
शब्दविचार- अन्तर्गत नाम, सर्वनाम, विशेषण, क्रिया, क्रियाविशेषण, अव्यय 
तयेगु या: । थुकियात महादेव अवस्थी व ऋषिराम शर्मा (वि.सं. २०५५ : ३९) 
जुं ब्वथलादीगु स्वयेबह जू - 


पद विकारी अविकारी (अव्यय) 
नामिक पद क्रियापद नाम 

सर्वनाम विशेषण क्रियाविशेषण 
नामयोगी संयोजक विस्मयादिबोधक 


थुगु ब्वथलाय्‌ नं नामिक पदअन्तर्गत” नाम, सर्वनाम व विशेषण 
अध्ययन याइ | व्याकरणया निगूगु ब्व अध्ययन धयागु वाक्य खः। वाक्य नं 
निब्वथला: अध्ययन याइ- संरचनाया आधारय्‌ वाक्य व AMAT आधारय्‌ 
वाक्य | संरचनाया आधारय्‌ वाक्य ब्वथलीबलय्‌ सरलवाक्य, संयुक्तवाक्य व 
मिश्रवाक्य यानाः अध्ययन याइ | AAA आधारय्‌ ब्वथलीबलय्‌ सामान्यार्थक 
वाक्य, प्रश्नार्थक वाक्य, विध्यर्थक वाक्य, सम्भावनार्थक, संकेतार्थक वाक्य, 
विस्मयादिबोधक वाक्य, अवस्थाबोधक वाक्य, अनुमानबोधक वाक्य, आशातीत 
वाक्य, जनाउ वाक्य, परिणामबोधक वाक्य, कामनार्थक वाक्य इत्यादिकथं 
ब्वथलेगु याइ | अर्थया AMA वाक्य ब्वथलीबलय्‌ थःथःगु भाषाया विशेषता 

AA: आपा: व म्ह ज्‌ । 
५.१ व्याकरण व वर्णविचारनाप स्वापू 


च्वय्‌ 'व्याकरणया अध्ययन लागा' अध्यायस व्याकरण अध्ययनय्‌ 
'रूपविज्ञान' व 'वाक्यविज्ञान' निता विषयजक दुथ्याकातःगु दु । व हे अध्यायया 
छगू परिभाषाय्‌ गुबलें-गुबलें (sometimes) phonology व semantics या 
अध्ययन याइ । थ्व निता खँ स्वयेबलय्‌ व्याकरणय्‌ वर्ण व अर्थया उलि महत्त्व 
बियात:गु मद्‌ । 

अङ्ग्रेजी भाषाय्‌ Roman लिपि व लिपि सङ्ख्या २६ (स्वर ५ व 
व्यञ्जन २१) दु । नेपालभाषाय्‌ नेवाःतय्‌ थःगु हे लिपि दु, तर लिपि सङ्ख्या 
संस्कृत भाषानाप ज्वःला:, अथे नं नेवा:तसें नेपालभाषाया स्वभावयात ल्वयेक 
अध्ययन याइबलय्‌ मूल स्वर खुगः, व्यञ्जन २७ गः यानातःगु दु । न्ह्याक्व 
वर्ण सङ्ख्या खःसां वर्णविन्यास याइबलय्‌ व्याकरण सम्मत Wem याइ। 
वर्णविन्यास पायूछि जुइक मयात धायेवं अर्थ नं पाइ, TWA नेपालभाषाय्‌ 
then अर्थय्‌ अले व अनले नितां छय: । अर्थय्‌ भिन्नता मदु -लय्‌ व -ले 
न्ह्यागु च्वःसां ज्यू, तर थ्व हे वर्णविन्यास व्यवस्था मेमेथाय्‌ यायेबलय्‌ Wala 
मज्‌, दसु काले (GAG: दयेकेगु ज्या), Wet (पड्खां गालेगु अथवा हासां फय्‌ 
गालेगु) | थुकिया वर्णविन्यास SAA व गालय्‌ यात धा:सा व्याकरणिक अर्थ 
मिलय्‌ मज्‌ । कालय्‌ धयागु मनूया तुति निपां ज्वरय्‌ जुयाच्वंगु थासय्‌ धयागु 
अर्थ AS । गालय्‌ धयागु गाः धयागु थासय्‌ AS । YHA काले व गाले क्रिया 
खःसा कालय्‌ व MAT अधिकरणकारकय्‌ प्रयोग जुयाच्वंगु क्रियाविशेषण खः, 
उकि व्याकरणय्‌ वर्ण व वर्णविन्यासनाप LATA यायेमज्यू | थुगु ल्याखं स्वयेबलय्‌ 
नं व्याकरण व वर्णविचारया दथुइ क्वातुगु स्वापू दु । 


५.२ व्याकरण व अर्थ व्यवस्था 


च्वयूया विवरणं सीदु व्याकरणया अध्ययन लागाय्‌ अर्थविज्ञान मलाः, 
अथे नं व्याकरणं रूपविज्ञान व वाक्यविज्ञान अध्ययन याइबलय्‌ अर्थ व्यवस्थाया 
आधारय्‌ व्याकरण अध्ययन याइ । लिङ्ग, वचन, कारक, काल, पक्ष, वाच्य 

न्स्यागु अध्ययन या:सां ALATA आधार मानय्‌ याइ | अन मनू दु । अन मनूत 
दु । थन पाःगु खं -त छगू जक ख: । -त या अर्थ बहुवचन खः । अथे हे राम 
द्यन । रामं मचा थ्यन । निगूगु दसुइ राम शब्दय्‌ च्वंगुक शिरबिन्दु छगू जक 
वइबलय्‌ अर्थ मदु, तर रामनाप अर्थात्‌ छुं शब्दनाप शिरबिन्द वल धाःसा 
कर्ताकारक थुइकी, वस्तुनाप वइबलय्‌ करणकारक थुइकी, उकि व्याकरणं 
अर्थविज्ञान धका: हे अध्ययन मया:सां अर्थविज्ञानया आधारय्‌ व्याकरण अध्ययन 
याइगु जुया: थ्व निगूया दथुइ क्वातुगु स्वापू दु । 


व्याकरण परिचय :: २५ 


६. विमिन्न अर्थय व्याकरण शब्दया प्रयोग 


वास्तविक स्थितिइ व्याकरणया अर्थ ANT जूसां व्यवहारय्‌ व्याकरण 
शब्दया विभिन्न अर्थय्‌ प्रयोग जुयाच्वंगु दु | 

(क) सामान्य च्वमिनिसें ततःधंपिं च्वमितसें तक नं थम्हं च्वसु वा 
सफू च्वयेधुंका: 'थ्व जिगु च्वसु/ /सफ्‌ फलानाम्ह मनूयात करेक्शन याकेमानि' 
धका: धाइ । थन करेक्शन याके मानिया अर्थ हृस्व दीर्घ, शिरबिन्दु, चन्द्रबिन्दु, 
विसर्ग, अर्धविराम, पूर्णविराम, वर्णविन्यास, पदयोग, पदवियोग इत्यादियात 
छगू Gat व्याकरण MT खः । थन व्याकरणया अर्थ शुद्धता धाःगु जुल | 

(ख) AHA रूपय्‌ व्याकरण - व्याकरण धायेवं तद्यांगु, तपंगु 
भाषिक शुद्धताया नियमया नियमं जायेकात:गु AH धयागु थुइकेगु चलन दु । 
a निम्ह विद्यार्थीत वा fare मनूतय्‌ दथुइ खँ ल्हाइबलय्‌, “स्वये Bs English 
Grammar दु ला ? नेपालभाषाया व्याकरण दु ला ?' धका: न्यनी | थन 
व्याकरणया अर्थ शुद्धताया नियम च्वयात:गु सफू धा:गु ख: । थ्व हे सन्दर्भय्‌ खं 
वयेकाः गुगु भाषाय्‌ व्याकरण AH मदु उगु भाषाय्‌ ‘ATH’ मदु नं धायेयः | 

(ग) आधारभूत ज्ञानया रूपय्‌ व्याकरण - वास्तवय्‌ सुं छम्ह मनूयाके 
थःनाप स्वापू दुगु विषयया सामान्य ज्ञान ला मा हे मा: । उज्वःगु ज्ञान हे 
मदुम्ह मनूयात व्याकरण मदुम्ह मनू धाइ, गुगु नेपाली समाजय्‌ न्यनेमदु । मा 
हे मा: । उज्वःगु ज्ञान हे मदुम्ह मनूयात व्याकरण मदुम्ह मनू धाइ, गुगु नेपाली 
समाजय न्यनेमदु | व्याकरणया परिभाषा बीगु भवलय्‌ The American 
Heritage ® Dictionary of the English Language (Forth 
Edition) सफुतिइ थथे च्वयातःगु द्‌ The basic principles of an area 
of knowledge. 

(घ) अश्लिल शब्द प्रयोगया थासय्‌ व्याकरण - सुं निम्ह वा निथः 
मनूत ल्वानाच्वंथाय्‌ प्रयोग जुइगु शब्दत स्वतन्त्र जुइ । ल्वाइबलय्‌ विपक्षयात 
शब्द प्रयोग याइबलय कर्ता, कर्म, क्रिया, अथे हे लिङ्ग, वचन, काल मिलय्‌ 
यायेमा: धयागु मदु । ANT शब्द न्स्याथें प्रयोग याइ । विशेष यानाः अश्लिल 
शब्द प्रयोग याइबलय्‌ याइपिंसं छु मानसिकतां अथे प्रयोग यात धयागु खें 

मनोभाषाविज्ञानया भागय्‌ लाःगु खं जुल । अथे नं उज्वःगु अश्लिल शब्द 
प्रयोग याइबलय्‌ न्यंपिनिदथुइ खँ जुइ, “काका गुज्वःगु अशुद्ध जुइक न्वंवाःगु, 
व्याकरण मिलय्‌ मजुल' धोइ । थुज्चःगु अवस्थायात नं 'व्याकरण' धयाच्वंगु 
दु । 

(ङ) भाषिक व्यवस्थाया रूपय्‌ व्याकरण- संसारय्‌ गुलि नं भाषा दु 
व दुगु भाषाया व्याकरण Ah मदयेफु, अथे नं उगु भाषाया वक्तातयूसं उगु 
भाषा ल्हाइबलय्‌ स्वचालित रूपं व्याकरण मिलय्‌ याना: भाषा ल्हाइ | ALATA 
मा:कथं ध्वनि उच्चारण याइ, शब्द मिलय्‌ याइ, कर्ता गनथाय्‌ तयेगु, कर्म गन 
तयेगु, लिङ्ग, वचन, पुरुष, कारक, काल नं मिलय्‌ याना: हे च्वनी । थ्व 
दक्वयात भाषिक व्यवस्था धाइ । थःगु भाषाया भाषिक व्यवस्था मचांनिसें 
ल्हानावःगु जुयाः वं स्वचालित रूपं सइ । थ्व भाषिक व्यवस्थायात व्याकरण 
धाइ । AT भाषाभाषी पुचःयात जक उगु भाषा ल्हाये सयेके थाकुइ | थुकथं 
भाषाय्‌ दइगु भाषिक व्यवस्थाया हे व्याकरण धा:गु खः | 

७ . व्याकरणया मेमेगु विषयनाप स्वापू 


व्याकरणया प्रत्यक्ष वा अप्रत्यक्ष न्ह्यागु विषयनाप नं स्वाप दु, 
कारण न्ह्याम्ह च्वमिया नं थम्हं च्वयागु च्वसु वा सफ न्ह्यागु च्वःसां 
न्हापलाक खं वइ व्याकरण छक: मिलय्‌ याकेमाल, अले ज्या वइ वर्णविन्यास 
मिलय्‌ यायेगु, चिन्ह (punctuation) या ठीक-ठीक प्रयोग, व्यवस्थित रूपया 
वाक्य-गठन इत्यादि | थ्व धयागु न्ह्यागु विषययात नं माःगु हे खँ खः, उकि 
न्ह्यागु विषयया नं व्याकरणनाप स्वापू दु । छखे थथे GA मेखे व्याकरणया 
नं विभिन्न विषयनाप स्वापू दु । थथे स्वापू क्यनेगु ज्या दकले न्हापलाक 
दर्शनशास्त्रनाप जूगु दु । ग्रीसय्‌ व्याकरणयात दर्शनशास्त्रया कचाकथं कयातःगु 


दु । सायद व्याकरणया दकले न्हापांगु व पुलांगु स्वापू थ्व हे जुइ । 
७.१ व्याकरण व भाषाविज्ञान 


व्याकरण व भाषाविज्ञान मध्यय्‌ व्याकरण विधा पुलां, तर व्यवस्थित, 
व्यापक रूपं दुग्यंक अध्ययन याना: न्ह्यज्याये GT विषय भाषाविज्ञान खः | 
भाषाविज्ञान भाषाया विषयय्‌ जक अध्ययन AST Gar waar थीथी कचामचा 
दु, गथे ऐतिहासिक भाषाविज्ञान, तुलनात्मक भाषाविज्ञान, सैद्धान्तिक भाषाविज्ञान, 
प्रायोगिक भाषाविज्ञान, समाज-भाषाविज्ञान, मनोभाषाविज्ञान इत्यादि दु । उकी 
छता सैद्धान्तिक भाषाविज्ञान वा सामान्य भाषाविज्ञान खः। उगु सामान्य 
भाषाविज्ञानय्‌ नं मूल कचामचा धयागु ध्वनिविज्ञान, रूपविज्ञान, वाक्यविज्ञान, 
अर्थविज्ञान इत्यादि खः । थुकी व्याकरण धायेबलय्‌ रूपविज्ञान व वाक्यविज्ञान 
खः, उकि व्याकरण व भाषाविज्ञानया क्वातुगु स्वापू दुगु जक मखु छगू हे 
विषय धाःसां ज्यू । थथे हे भाषाविज्ञानय्‌ भाषाविज्ञान व व्याकरणया छगू 
मेगुया पर्यायकथं छयलेगु या: (स्वयादिसँ संरचनात्मक व्याकरण) | थुकथं 
व्याकरण व भाषाविज्ञानया क्वातुगु स्वापू दु । 


७.२ व्याकरण व साहित्य 


साहित्य सिर्जना याइबलय्‌ व्याकरण अप्व: AMAT | बाखं वा प्याखं, 

निबन्ध वा पौ न्ह्यागु विधा च्वःसां व्याकरणया अप्व: ख्याल याइगु विषय 
साहित्य खः । साहित्य व व्याकरण मिलय्‌ जूपिं पासापिंथें नापनापं वनाच्वंगु दु, 
उकि हे औपचारिक शिक्षा बीगु स्कूल वा कलेजय्‌ छग पौ (paper) दुने 
साहित्य व व्याकरण नापं तयातःगु दु । 


७.३ व्याकरण व भाषिक भूगोल 


संसारय्‌ विभिन्न भूभागय्‌ विभिन्न मनूत बसोबास यानाच्वंगु दु । 
छगू हे भाषाभाषीया मनूत नं याक:-याक: वा पुच:-पुचः मुनाच्वंगु दु । छु छगू 
भूभागय्‌ ताःईतक छग्‌-छग्‌ पुचः च्वनाच्वन धाःसा अन छगू भौगोलिक 
भाषिका विकास जुइफु, लिच्वःकथं अनया व्याकरणिक व्यवस्था पायेफु | 
दसुया निंतिं यँ-यलया नेपालभाषा व ख्वपया नेपालभाषा पा:, अथे हे दोलखाया 
नं । थ्व नेपालभाषाया भाषिका ख: । भौगोलिक कारणं पानाच्वंगु थुगु भाषिकाय्‌ 
व्याकरणिक व्यवस्था नं पा: । यँ-यलय्‌ बहुवचनया व्याकरणिक व्यवस्था “पिं' 
ख:सा ख्वपय्‌ “-पं', अले दोलखाय्‌ “-पेन' खः । थुज्वःगु व्यवस्था नेपालीभाषा 
व मेमेगु भाषाय्‌ नं खनेदु | थुकथं व्याकरणया भाषिक भूगोलनाप क्वातुगु 
स्वातू ६. 


७.४ व्याकरण व इतिहास 


काचाक्क स्वयेबलय्‌ व्याकरण व इतिहास अलग्ग-अलग्ग विषय 
खः । छगू मेगुनाप स्वापू मदुथें च्वनी | ,दुवाला: स्वयेबलय्‌ छु सीदु धाःसा 
भाषा व उगु भाषाया वाङ्मय गुलि पुलां धयागु खँ व्याकरणं नं अन्दाज 
यायेफु । अथे हे व्याकरण गुलि व्यवस्थित धयागु | उगु भाषा व भाषाया 
वाङ्मयं अन्दाज यायेफु । दसु काये संस्कृतभाषायागु, संसारय्‌ विभिन्न तःमिगु 
भाषामध्यय्‌ संस्कृतभाषा नं छगू खः । संस्कृतभाषा उत्पत्ति जूगु थुलि हे वर्ष 
दत धकाः तिथिमिति धायेमफुसां उगु भाषायागु वाङ्मय स्वया: धायेफु उगु 
भाषाया इतिहास ताःहाक: | उगु संस्कृतभाषाय्‌ ई.पू. ५०० द॑न्ह्यःनिसें भाषिक 
चिन्ता दयेधुंकल । संस्कृतभाषाया विद्धान पाणिनि (ई.पू. न्यागूगु शदी) 
संस्कृतभाषाया व्याकरण अष्टाध्यायी च्वयेधुंकल । AE पश्चिमी जगतय्‌ 

Dionysios Thrax (ई.पू. निगूगु शदी) जुं व्याकरण च्वल । थुकि छु सी 
दु धाःसा भाषिक इतिहास ताःहाकपिनि व्याकरणिक इतिहास नं ताःहाक:, तर 
भाषा ति हे ता:हाक: मखु । व्याकरणया जन्मया इतिहासं छु खँ कनाच्वंगु दु 
धाःसा उगु भाषाया इतिहास झन हे ताःहाकः धका: थुइकाच्वंगु दु । थुकथं 
व्याकरण व इतिहासया क्वातुग स्वापू दु । 

८ व्याकरणया ताजि 


संसारया विभिन्न पुलांगु विधामध्ये व्याकरण नं छता खः । व्याकरण 
वेदबति हे पुलां, HA धाःसा 'व्याकरण' वेदय्‌ उल्लेख जुइधुंकल गुगु खँ way 
चर्चा जुइधुंकल | थुकिया मेखे भाषाविज्ञान धयागु मेगु विषय दु गुगु झिंगूगु 
सदिइ तिनि न्ह्यःने aq खः । थुगु विषयं थुलि याकन-याकन विकास यात 
सायद व्याकरणयात लिफ्यातजुइ | आपालं मनूतयूसं व्याकरण व भाषाविज्ञान 
निगुलिं नापं तयाः खँ ल्हाइबलय्‌ थ्व निगुलिं अलग्ग-अलग्ग विषय खः धका: 
धायेगु याः, छाय्‌ धाःसा व्याकरणं भाषिक नियमया खं ल्हाइ, भाषाविज्ञानं 
भाषाया वर्णनात्मक अध्ययनया खँ ल्हाइ | भाषाविज्ञानं थीथीकथंया व्याकरण 
नां तया: अनेकौं भाषाविज्ञान विकास यात | उकिया चीहाकलं परिचय क्वय्‌ 
बियातःगु दु । थुकियात 'भाषाविज्ञानया सम्प्रदाय’ वा 'भाषाविज्ञानया प्रमुख 
सिद्धान्त’ नं धायेगु या: । थन 'व्याकरण’ शब्द प्रयोग जुयाच्वंगु थासय्‌ 
'आषाविज्ञान' शब्द नं प्रयोग जू । 


८.१ परम्परागत व्याकरण 


परम्परागत व्याकरण (Traditional Grammar) छता व्याकरण 
ख्यलय्‌ दकलय्‌ पुलांगु अर्थात्‌ दकलय्‌ न्हापांगु विषय खः । ईया ल्याखं थ्वया 
दकलय्‌ ताःहाकःगु परम्परा दु । परम्परागत व्याकरण मेमेगु व्याकरणथें खासै 
बिस्कं विशेषता ज्चनाव:गु विषय मखु , गथे शैक्षणिक व्याकरण धाल धायेव 
स्कूल वा कलेजय्‌ औपचारिक शिक्षा बीथाय्‌ स्यनीगु व्याकरण |: । सांचारिक 
व्याकरण (Communication Grammar) धयागु Bed मेम्हनाप d 
ल्हाइबलय्‌ गुकथं खँ संचार यायेगु धयागु विषयया व्याकरण खः, तर परम्परागत 
व्याकरण धयागु छुं छगू विषय-विशेष दुगु विषय मखु । थ्व ला छगू दकलय्‌ 
न्हापां च्वःगु व्याकरणया परम्पराय्‌ च्वना: च्वःगु परम्पराजक खः । 

थुगु परम्परागत व्याकरणया अवधि अतिक ताःहाक: | परम्परागत 
व्याकरणया विधिवत स्थापना जिं या हे याये' धका: सुनानं याःगु मखु, अथे नं 
दकलय्‌ न्हापां भाषिक चिन्तन सुकरातं (इ.पू. Yoo) यात धाइ । पूर्वय्‌ वेद 

धयागु विभिन्न ज्ञान, विज्ञान, शिक्षा, सभ्यताया केन्द्रबिन्दु धायेथें पश्चिमय्‌ 
ग्रीसयात नं विभिन्न विषयया केन्द्रबिन्दु मानय्‌ यानातःगु दु । सुकरातया लिपा 
भाषासम्बन्धी विभिन्न चिन्तन-मनन यानावंच्वन | थनथाय्‌ Dionysios Thrax 
जुं ग्रीसभाषाया व्याकरण दयेकल । थुगु भाषा तसक बांला:गु व्याकरण मानय्‌ 
यानातःगु दु , उकि Thrax या व्याकरण स्वयाः Latin भाषाय्‌ नं व्याकरण 
तयार यात । थुकिया प्रभाव थुलि व्यापक जुलकि थुकिया आधारय्‌ रोमेली 
व्याकरण च्वल । रोमेली व्याकरणया प्रभावय्‌ अङ्ग्रेजी व्याकरण च्वल । थुकथं 
छसिंकथं न्हापां ग्रीसं व्याकरण च्वयेगु परमपरा शुरु जुया: रोम व अङ्ग्रेजीभाषाया 
व्याकरणतक थ्यन | थ्व परम्परा भिच्यागूगु शदीतक न्ह्यात | भिंगूगु शदीइ 
तुलनात्मक भाषाविज्ञान वयेवं परम्परागत व्याकरणया विकास दित । 

परम्परागत व्याकरणं थःगु अध्ययनया आधार मौखिक भाषायात 
मका:से लिखित भाषायात व तत:धंपिं च्वमितसें च्वयात:गु च्वसु व सफूयात 
आधार मानय्‌ याःगु दु । परम्परागत व्याकरणया पक्षधरतय्‌ छु विचार दु 
धाःसा ग्रीसेली व्याकरण TINT आधारभूत व्याकरण खः | आधारभूत व्याकरणया 
अर्थ थ्व खःकि थुगु भाषाय दुगु विशेषता AAT न्ह्यागु भाषाय्‌ नं दइ, उकिं 
न्स्यागु भाषाय्‌ नं व्याकरण च्व:सां थुगु ग्रीसेली भाषाया आधार दये हे मा: । 
परम्परागत व्याकरणयात प्रस्तावित व्याकरण (Prescriptive Grammar) 
वा आदेशात्मक व्याकरण नं धाइ । 


८.२ संरचनात्मक व्याकरण 


थ्व छगू सैद्धान्तिक भाषाविज्ञान खः । भाषाविज्ञानय्‌ संरचनात्मक 
व्याकरणयात संरचनात्मक भाषाविज्ञान नं धाइ । भाषाविज्ञानय्‌ 'भाषाविज्ञान' 
खँग्वःया थासय्‌ 'व्याकरण' खँग्व: नं छयः, उकि भाषाविज्ञान व व्याकरण छगू 
मेगुया पर्यायकथं नं छूयः। व्याकरण धायेवं शुद्धताय्‌ ध्यान बीगु विषय 
थुइकीगु चलन दु । संरचनात्मक व्याकरण धायेवं गुज्वःगु शुद्धताय्‌ ध्यान बीगु 
व्याकरण धकाः थुइकेफु । वास्तवय्‌ संरचनात्मक व्याकरण धयागु भाषाय्‌ खने 
दुगु अशुद्धयात शुद्ध यायेगु विषय मखुकि HAY विषयलय्‌ थःथःगु कथं संरचना 
FÀ भाषाय्‌ नं थःगु कथंया संरचना दइ। म्हतिं नं छु छगू भाषाय्‌ दकलय्‌ 

क्वय्‌ च्वंगु एकाइ ध्वनि अनं च्वय्‌ छसिंकथं वर्ण, रूप, शब्द, पदावली, वाक्य 
खः । थुलिया व्यवस्थित संयोजनं भाषा निर्माण जुइ । भाषाया व्यवस्थित 
संयोजनया अध्ययन है संरचनात्मक भाषाविज्ञान वा संरचनात्मक व्याकरण 
खः | 

बरु भाषाया संरचना अध्ययन यायेगु सिलसिलाय्‌ थन छु नं खँ 
न्स्यथनेमा: धाःसा हरेक भाषा छगू मेगुनाप छुं नं छुं ख॑य आपा: वा भती फरक 
जुइ । संरचनात्मक भाषाविज्ञानं पाःगु खँया विषयलय्‌ अध्ययन याइ, तर अथे 
पायूमज्यू धकाः धाइमखु । प्रत्येक भाषाया थःगु हे कथंया स्वभाव दइ, विशेषता 
दइ । उग स्वभाव वा विशेषताया दुग्यंक अध्ययन याइ । थथे दुवाला: अध्ययन 
याइबलय्‌ SHA अर्थया आधारय्‌ AGS संरचनाया आधारय्‌ याइ | थुकियात 
संरचनात्मक भाषाविज्ञान / व्याकरण धा:गु खः | 

छुं छगू भाषाया संरचना अध्ययन याये धयागु उलि अःपुगु विषय 
मखु । छुं छग्‌ भाषा भाषिक वक्तातसें स्वभाविक रूपं ल्हानाच्वंगु भाषा आपा: 
मौलिकता दइ जबकि व हे भाषा आपालं च्वमितसें वा साहित्यकारतसें उगु 
भाषाया माध्यमं आपालं खँ लिपिबद्ध यायेवं उकी मौलिकता तनी । संरचनात्मक 
भाषाविज्ञान / व्याकरणं च्वया-भाषा मखु ल्हाना-भाषाया अध्ययन याइ | ल्हाना- 
भाषाया अध्ययन याइबलय्‌ छता छुं नं समस्या वयेफुसा धा:सा छगू हे भाषाया 
ate वक्तां छता हे खं Md कनाच्वनीबलय्‌ ध्वनि WAH, उच्चारणया धाँचा 
Wah, शब्द प्रयोग Wah, वाक्य बनोट पायेफु । निम्ह मनूया दसु जक 
कायेबलय्‌ थथे भिन्नता वयेफु धाःसा द्वलंद्रः, लखंलख मनूतसें थःगु खँ अभिव्यक्त 
याइबलय्‌ गुलिजक पाइ । उकिया दसु थौं नेपालभाषाय्‌ जुयाच्वंगु दु । थुज्वःथाय्‌ 
व पा:गुयात गथे खः अथे हे मका:से औसतया आधार काइ | 

संरचनात्मक भाषाविज्ञानं छुं BT भाषाया थुलि दुग्यंक अध्ययन 
याइकि ध्वनिनिसें वाक्यतक छुं नं खँय्‌ त्वःमफिक वर्णन याइ। थुकियात 
संरचनात्मक भाषाविज्ञानया पलेसा वर्णनात्मक भाषाविज्ञान नं धायेगु या: । 
थुगु अध्ययनं उगु भाषाय्‌ खने दुगु विविध रूपयात शुद्ध, अशुद्ध धाइमखु, ज्यू 
वा मज्यू नं धाइमखु ।संरचनात्मक भाषाविज्ञानं छुं छगू भाषा गुलि पुलां धकाः 
नं स्वइमखु | भाषाय्‌ वयाच्वंगु हिउपाः नं स्वइमखु । थुगु भाषाविज्ञानं ला 

भाषा गुबलय्‌ अध्ययन यायेत्यनागु खः व हे ईयागु भाषाया स्वरूप अध्ययन 
याइ । संरचनात्मक भाषाविज्ञानया प्रवद्धक Ferdinand de Saussure (1857- 
1913) खः । वयकःया जन्म जेनेभाय्‌ जूगु खः | 


८.३ सैद्धान्तिक व्याकरण/सार्वभौम व्याकरण 


थुकियात भाषावैज्ञानिककथं सैद्धान्तिक भाषाविज्ञान नं धायेगु या: । 
समग्ररूपं थुगु भाषाविज्ञान वा व्याकरणयात अःपुक सामान्य भाषाविज्ञान वा 
वर्णनात्मक भाषाविज्ञान नं धा: । सैद्धान्तिक व्याकरण वा सार्वभौम व्याकरण 
धयागु थुज्वःगु व्याकरण ws, उकि संसारय्‌ दुगु भाषाय्‌ खनेदुगु साझा 
विशेषता छु दु व माला: उकिया आधारय्‌ याइगु अध्ययन हे सैद्धान्तिक 
व्याकरण वा सार्वभौम व्याकरण खः | उकि थुगु व्याकरण धयागु छुं छगू 
भाषानाप सापेक्ष जुइमखु, बरु छुं छगू भाषाया वर्णनात्मक अध्ययन याइबलय्‌ 
थुगु सैद्धान्तिक व्याकरणया आधारय्‌ काइ । न्ह्यागु भाषाय्‌ नं ध्वनि दइ अर्थात्‌ 
मृतभाषाबाहेक छुं छगू भाषाया वक्तातसें ध्वनिया माध्यमं, व्यवस्थित अर्थयुक्त 
ध्वनिया लिधंसाय्‌ भाषा प्रयोग याइ | थ्व धयागु न्ह्यागु भाषाय्‌ नं दइगु मंका: 
विशेषता खः | 

थ्वयां च्वयूया मंकाः विषय वर्ण खः, बरु संसारय्‌ दुग॒ दकव भाषाय्‌ 
सङ्ख्याया ल्याखं वर्ण उलि हे दयेमा: धयागु मदु । स्वर व व्यञ्जन नं पाइ | 
उकिया ल्या: नं पाइ | वर्णयां च्वय्‌ रूप व शब्द वइ । थ्व | धाःसा भाषा 
स्वया: पायेफु | गुलिं भाषाय्‌ रूपजक TAH, शब्द मदयेफु | गुलिलय्‌ रूप 
मदया: शब्दजक दयेफु । अथे हे पदावली व वाक्यया दथुइ नं पा:गु दयेफु, अथे 
न. साधारणतया वाक्यया व्यवस्था दइ, बरु आकारय्‌ ताःहाक: चीहाकः: न्ह्यागुं 
जुइफु | सन्धिया आपालं व्यवस्थां यानाः वाक्य Gale पद खः सीमदेक 
ततःधंगु पद नं जुइफु । 


८.४ वर्णनात्मक व्याकरण 


सैद्धान्तिक व्याकरणया आधारय्‌ च्वनाः छुं छगू भाषा विशेषया 
अध्यययन याइगु हे वर्णनात्मक व्याकरण (Descriptive Grammar) ख: | 

थुकियात मेकथं वर्णनात्मक भाषाविज्ञान (Descriptive Linguistics) नं 
धा: । न्ह्यागु थजु छुं छगू भाषा विशेषया वर्तमानकाल खण्डया भाषाया 
स्वरूप अध्ययंनयायेगु हे वर्णनात्मक व्याकरण |: | थुकी वर्तमानकाल खण्डयागु 
जक जुइमा: धयागु मदु | इतिहासया छुं छगू कालखण्डयागु अध्ययन यायेज्यू, 
बरु ऐतिहासिक विकासकमया वयान थुकी दुतिनिमखु । 

च्वय्‌ धयातःगु भाषाया स्वरूप अध्ययनया मतलब उगु भाषाय छु 
रूप खनेदुगु खः व हे चर्चा याइ। थथे बयान याइबलय्‌ स्तरीय भाषानाप 
थृगु-थुगु खँय्‌ फरक जुल, उकि थ्वथ्व अशुद्ध धका: धाइमखु | धायेकि यॅयलया 
नेपालभाषाय्‌ बहुवचन याइबलय्‌ “-त' अथवा ‘-f तइ, थ्व हे ख ख्वप 
भाषिकाय्‌ “-पं', दोलखा भाषिकाय्‌ “-पेन्‌’ जुइ । दोलखा भाषिका अध्ययन 
याःगु जूसा बहुवचनया प्रत्यय -पेन्‌’ WE धका: वर्णन याइ, ज्यू-मज्यू, शुद्ध- 
अशुद्धया खँ हे ल्हाइमखु | थ्वथें हे वाक्य संरचनाया AT छगू दसु काये- 
मलाई थाहा छैन | थुकियात नेपालभाषाय्‌ अनुवाद याइबलय्‌ 'जित मज्यू' 
जुइ । नेपालभाषाय्‌ स्वभाविक रूपं धाइबलय्‌ जिं मस्यू' धाइ । उकि वर्णनात्मक 
व्याकरणकथं 'जिं मस्य' धकाः बयान याइ | YHA वर्णनात्मक व्याकरणय्‌ 
वयान याइबलय्‌ तटस्थय्‌ च्वनायाइ | भाषाया उच्चारण व्यवस्था, वर्णव्यवस्था, 
रूपव्यवस्था, वाक्यव्यवस्था सकतां उगु भाषाय्‌ गुज्वःगु भषिक व्यवस्था दु 
उकथं हे जुइ । ध्वनि व्यवस्थाया दसु काये संस्कृतभाषाय्‌ त, ट, थ, ठ अथे हे 
श, ष, स बिस्क-बिस्क हे ध्वनि दु, तर नेपालभाषाया वर्णनात्मक अध्ययन 
याइपिंसं थ्व ay बिचा: यायेमाःकि नेपानभाषाय्‌ उज्वःगु ध्वनि दु लाकि मदु । 
थुकथं सैद्धान्तिक आधारय्‌ छुं छगू भाषाविशेषया अध्ययन हे वर्णनात्मक 
व्याकरण खः | 


८.५ प्रस्तावित व्याकरण/आदेशात्मक व्याकरण 


थ्व छुं छगू स्तरीय व्याकरण गुगु आपालं मनूतसें अनुशरण यानात:गु 
सार्वभौम व्याकरण, स्वदेशी भाषा व विदेशी भाषायागु व्याकरण स्वया: 
च्वयातःगु व्याकरण हे प्रस्तावित व्याकरण वा आदेशात्मक व्याकरण खः। 
थुकियात निर्देशनात्मक व्याकरण नं धाइ । थुगु प्रस्तावित व्याकरणं थुगु थथे 

जुइमा:, उगु अथे जुइमा: धकाः निर्देशन बियाच्वनी । उगु निर्देशन दुने ला:सा 
व शुद्ध जुल, मखुसा अशुद्ध मानय्‌ याइ | छगू दसु काये काल (10156)यागु | 
न्हापां च्वयात:गु मुल व्याकरणय्‌ काल स्वता दु- भूतकाल, वर्तमानकाल व 
भविष्यतकाल | व स्वया: थःथःगु व्याकरणय्‌ नं काल स्वता हे च्वल, चाहे व 
थःगु भाषाय्‌ काल निताजक दुगु छाय्‌ मजुइमा | IMT थजु उगु मुल 
व्याकरण स्वया: थःगु व्याकरण नं च्वयातल धाःसा व प्रस्तावित व्याकरण 
जुइ । उगु प्रस्तावित व्याकरण कैयौं व्याकरणया नियमत दयेका: थथे याना: 
च्वयेमा:, अथे यानाः च्वयेमाः धकाः निर्देशन बियातःगु दइ । 

aT खं, छुं छगू मुल भाषाया अनेकों भाषिका दयेफु । छगू-छगू 
भाषिकाया स्वतन्त्र रूपं अध्ययन याइगु ला वर्णनात्मक व्याकरण जुल । थथे 
स्वतन्त्ररूपं अध्ययन याइबलय्‌ थीथी व्याकरण दइगु ला जु हे जुल, तर छगू 
मुल भाषाया मुल व्याकरण ला मदयेफु, उदाहरण काये नेपालभाषायाग्‌ | 
नेपालभाषाय्‌ आपालं भाषिका दु । उकिया थःथःगु व्याकरणिक विशेषता दयेफु । 
थःथःगृ' व्याकरणिक विशेषताकथं च्वयेबलय्‌ थीथी हे पहः खनेदइ, खने दयाच्वंगु 
नं दु । उकि थ्व विविधता खनेदुगु विशेषतायात छथाय्‌ तयाः छगू व्याकरण 
दयेकल MA व प्रस्तावित व्याकरण जुड । 


८.६ कारक-व्याकरण 


व्याकरण ख्यलय्‌ न्हापा अध्ययन याःबलय्‌ 'कारक-व्याकरण' धकाः 
मखु PRE धका: जक अध्ययन याःगु खः। कारकया अर्थ 'व्याकरणसा 
कियाका साथ साक्षात सम्बन्ध राख्ने, शब्द वाक्य-विन्यासगत सम्बन्ध देखाउन 
नाम, सर्वनाम वा विशेषणमा देखा परेको रुप-भिन्नता” (नेपाली बृहत्‌ शब्दकोश, 
२०४०) | थथे MRA कियाया प्रत्यक्ष स्वापू वा वाक्यविन्यासगत स्वापू 
क्यनेगु ज्या थौंयागु मखु | संस्कृतभाषाया विद्वान्‌ पाणिनिं अष्टाध्यायी व्याकरण 
ab च्व:बलय्‌ हे थ्व 'कारक'या खँ अध्ययन जुइधुंकल | संस्कृत परम्पराय्‌ 
उबलय्‌ कारक धका: अध्ययन याइबलय्‌ च्याता दु । अथे नं अध्ययनया 
विकासकमय्‌ थुकिया ल्या: म्ह जुल | कियानाप प्रत्यक्ष स्वाप मदुगु पदयात 
कारकया ल्या:ख्याय्‌ काइमखु | अथे जया: कारक खुताजक जुइ- (क) कर्ता 

(Nominative) (ख) कर्म (Accusative) (ग) करण (Instrument) (घ) 
सम्प्रदान (Dative) (ड) अपादान (Ablative) (च) अधिकरण (Locative) । 
थ्वया बिस्क च्याता कांरकय्‌ दुतिनात:गु सम्बन्धकारक व सम्बोधनकारकयात 
त्व त 

च्वय्‌ न्ह्यथनातःथें प्रस्तावित व्याकरण वा निर्देशनात्मक व्याकरणकथं 
च्याता हे कारक दु धका: अध्ययन अध्यापन यानावंच्वंगु दु । थ्व चलन यक्व 
ईतक न्ह्यात । मेखे Latin भाषाया व्याकरणय धा:सा कर्ताकारक, कर्मकारक, 
अपादानकारक व अधिकरणकारक याना: प्यताजक ब्वथलातःगु दु । न्ह्यागु 
थजु कारक-व्याकरणया ज्या धयागु वाक्यय्‌ प्रयोग जुयाच्वंगु पद वा पदावलीया 
आर्थी सम्बन्ध विश्लेषण यायेगु खः । वाक्यय्‌ प्रयोग जुयाच्वंगु पद वा पदावलीया 
सम्बन्ध विश्लेषण यायेगु ज्या संरचनात्मक व्याकरणं याःगु खः | उकि नं 
पूमवंगु विश्लेषण ज्या Noam (1011569या मानक-सिद्धान्तं याःगु खः | 
लिप Charles J. Fillmore कारक-व्याकरया विभिन्न इलय्‌ विभिन्न 
सिद्धान्त हयेवं थुकि छगू बांलाःगु रुप काल । 

Fillmore या कथं संसारय्‌ विभिन्न भाषा दु । पिनें स्वयेबलय्‌ 
दक्वं भाषा छगूनाप मेगु भाषा पा:, तर आन्तरिक संरचनाकथं स्वयेबलय्‌ दक्वं 
भाषा समान खः: | थ्व समानता क्यनेगु हे कारक-व्याकरणया मू ज्या खः । 
वाक्यय्‌ प्रयोग जुयाच्वंगु पद वा पदावलीतयगु कियानाप प्रत्यक्ष स्वापू क्यनाच्वंगु 
ज्या हे कारक खः | स्वापू निथिक दु- पिनेया स्वापू व दुनेया स्वापू । पिनेया 
स्वापू खने दयेक विभिन्न विभक्ति दइ । थुज्वःगु कारक धयागु रूपगत जुइ । 
दुनेया स्वापू धयागु अर्थगत AE । थुकिया दसु स्वये- रामं श्यामयात दाल | 

रामं श्यामयात बिल । 

पिनेया रूपकथं स्वयेबलय्‌ थ्व निगुलिं छता हे कारकय्‌ लानाच्वंगु 
दु, कारण विभक्तित व हे व हे जुयाच्वंगु दु, तर अर्थगतकथं स्वयेबलय्‌ 
न्हापांगु कर्तृकारक, निगूगु सम्प्रदानकारक खः । थुकथं Fillmore S| अर्थया 
आधारय्‌ कारकया व्याख्या यायेवं कारक-व्याकरण छगू न्हूगु अध्याय जूगु I 
कारकया ल्या: नं खुग॒लिं अप्व: जुल । वयूकःया कारक धयागु- अभिकर्ता 
(Agent), बल (Force) करण (Instrument), अनुभावक (Experincer), 

प्रवर्त्यं (Affected), सोत (Source), लक्ष्य (Goal), सहकारक 
(Commitative), लाभक (Benefective), स्सथानवाची (Locational) 
कालवाची (Temporal) 


८.७ सांचारिक व्याकरण/प्रकार्यपरक व्याकरण/शैक्षणिक व्याकरण 


थ्व छगू गुरु व शिष्यया दथुइ खँल्हाबल्हाया आधारय्‌ निगूगु भाषा 
स्यनीगु व्याकरण खः: । थुज्वःगु व्याकरणयात सांचारिक व्याकरण अर्थात्‌ 
खंल्हाबल्हाया व्याकरण (Communicative Grammar) धाइ । थन 
खँल्हाबल्हाया व्याकरणया मतलब गुरु म्हुतु छप्वाजक संकां मगा: | उकिया 
निति ल्हाः, तुति, छूइं नं उतिक संका: RAM: | उखें-थुखें जुया: क्यनेमा: | 
मा:थाय्‌ माःकथंया सामानत व्वयाः, BE: नं क्यनेमा:, धायेकि BS अड्ग्रेजीयात 
नेपालभाषा स्यनेमाल | उकिनं दकलय्‌ न्हापां 'लापाचा ब्वइ' धयागु शब्द 
स्यनेमाःसा 'लापाचा' माने butterfly मधा:से लापाचा Bre कयना: ‘AT पा 
चा' धायेगु | अथे हे छम्ह नेवाःयात अड्ग्रेजीभाषा स्यनेमाल धाःसा लापाचा 
FIAT: butterfly धाइ, हाकनं This is a butterfly धाइ अलय्‌ ब्वयेकाः fly 
धाइ | अङ्ग्रेजी विद्यार्थीयात जूसा 'ब्वल' धाइ । थुकथं ज्या हे याना: कयना: 
भाषा स्यनीगु व्याकरण जुया: थुकियात प्रकार्यपरक व्याकरण' (Functional 
Grammar) नं धाइ | JPA थ्व व्यवहारय्‌ प्रयोग यानाक्यनेमा:गु व्याकरण 
जुया: थुकियात व्यावहारिक व्याकरण (Applied Grammar) नं धाइ | 

थुगु खँल्हाबल्हा व्याकरण! (Communicative Grammar) 
Wikins (1976) जुं विकास यानादीगु ख: । थुज्वःग व्याकरण दयेकीबलय्‌ 
विद्यार्थीया आवश्यकता, क्षमताय्‌ आधारित जुइ । थुकिया निंतिं गुरु जम्हसें 
न्हापां हे पाठयोजना दयेकातयेगु आवश्यक जू । पाठयोजना दयेकेबलय्‌ अनेक 
da ध्यान बीगु यायेमा: । अःपुगु पाठं शुरु याना: थाकुगु पाठय वनेगु, न्ह्यागु 
थासय्‌ नं काचाक्क दइग ठोस वस्तु कयना: शब्दया ज्ञान बीगु, VA हया: 
क्यनेमफइगु ठोस वस्तु जूसा चित्र क्यनेगु, Film क्यनेगु, ठोस, कोल व ग्यास 
वस्तु क्यनेबलय्‌ आपालं होस यायेमा: | थुज्वःगु वस्तु न्ह्यब्वयेबलय्‌ सिंगो 
वस्तु क्यना: निगू वस्तु नापं तया: तुलना यानाः क्यनेगु, समानता, असमानता 

क्यनेगु गुकि यानाः विशेषण, विशेषता थुइकेत अपुइ | 

ठोस वस्तु क्यना: शब्द ज्ञान बीगु व आधारभूत वाक्य बीबलय्‌ 
गुलि अःपुइगु खः वसिकं भाववाचक नाम, क्रियाया गतिविधि थुइकेबलय्‌ 
थाक | खँल्हाबल्हा व्याकरणया Ay शिक्षण विधि धयागु चिचीधंगु नाटक 
(Role play) यानाः, सामान्य खँल्हाबल्हा (Conversation), याक: अभिनय 
' यानाः नं भाषा स्यनेज्यू । शब्द ज्ञान व वाक्य ज्ञान बीबलय्‌ मचायेक हे 
नापनापं यनेज्यू । वाक्य ज्ञान बीबलय्‌ आधारभूत वाक्य छगू दयेकाः उकी 
शब्द अथवा पदत हिला: क्यनेज्यू | 


८.८ रूपार्थक व्याकरण (Tagmemic Grammar) 


थ्व छगू भाषावैज्ञानिक सिद्धान्त खः । थुगु व्याकरण संरचनात्मक 
व्याकरणया हे छगू कचाया रूपय्‌ विकास जूगु ख । थुगु व्याकरणया प्रस्तुतकर्ता 
K.L.Pike खः | संरचनात्मक व्याकरणं भाषाया संरचनाय्‌ अप्वः बः ब्यूगुलिं 
थुगु व्याकरणं भाषाया रूप व अर्थ निताय्‌ नं उतिकं बः बिया: अध्ययन याइगु 
व्याकरण हे रूपार्थक व्याकरण खः | 


८.९ रूपान्तरण-प्रजनन व्याकरण 


थ्व छगू भाषावैज्ञानिक सिद्धान्त खः । थुगु व्याकरणया जन्मदाता 
Noam Chomsky ख: | मनूतयूके मनय्‌ उच्चारण मया:से तयात:गु अनेकों 
वाक्यत दइ । थुबलय्‌ उगु वाक्यत अमूर्त जुइ | उज्वःगु वाक्ययात आन्तरिक 
संरचना धाइ । समाजय्‌ प्रयोग यायेत वाह्य संरचनाय्‌ SAAT: | वाह्य संरचनाय्‌ 
हयेवं तिनि उगु वाक्यं खास रूप काइ । आन्तरिक संरचनाय्‌ च्वंगु वाह्य 
संरचनाय्‌ हयेत निश्चित नियमत मा: । Noam Chomskyot थुकिया नियमत 
दयेकादीगु दु । उगु नियम छसिंकथं छूइलेवं अनगिन्ति वाक्यत दयेकेजी | 
छगूकथंया वाक्य दयेकेवं मेगुकथंया वाक्यत दयेकेजी, TA सामान्यार्थक वाक्यं 
आज्ञार्थक वा प्रश्नार्थक वा सम्भावनार्थक वा उज्वःगु हे मेमेकथंया वाक्यत 
दयेकेजी | थुज्चःगु आन्तरिक संरचनाय्‌ च्वंगु वाक्ययात वाह्य संरचनाय्‌ हयाः 
अभ उकि हानं मेमेकथंया वाक्य दयेकेगु व्याकरणयात हे रूपान्तरण-प्रजनन 
व्याकरण धाइ । 


व्याकरण परिचय :: ३९ 


८.१० सम्बन्धात्मक व्याकरण (Relational Grammar) 


थ्व छगू व्याकरणिक सिद्धान्त खः । थुगु सिद्धान्त Perlmutter व 
Postala पितहःगु खः | थुगु व्याकरण कारक-व्याकरणनाप लिक्क लाः, अथे 
धकाः छगू हे मखु । भाषाया छुं छगू वाक्य च्वइबलय्‌ उकिदुने च्वंगु प्रत्येक 
पदया छगूनाप मेगु व्याकरणिक स्वापू दइ । थुगु स्वापू धयागु हे कारकीय 
स्वापू जुइ । थथे दुगु स्वापूयात सम्बन्धात्मक व्याकरण धाइ । 

रामया दाजु श्यामया किजायात ह्याउँगु कलम छपु बिल । 

थुगु वाक्य छसिंकथं स्वयेबलय्‌ Waar’, 'दाजुःनाप स्वाप दु। 
श्यामया किजानाप स्वापू दु । उकि थ्व निगुलिं पदावली सम्बन्ध-कारक खः | 
मेखे दाजं कर्ताकारक व किजायात कर्मकारक खः । थथे हे ह्याउँया कलमनाप 
स्वापू दु । ह्याउँ विशेषण, भेदक GAT कलम नाम, भेद्य ख: | 

च्चयूया पदय्‌ राम व श्याम-नाप “या” विभक्ति दु, दाजु पदय्‌ 
कर्ताकारकया विभक्ति शीरबिन्दु दु । थुकथं वाक्यय्‌ प्रयोग जुयाच्चंगु विभक्ति 
प्रत्ययं यानाः छगू AT नाप स्वापू दत । थुकियात सम्बन्धात्मक व्याकरण 
धाःगु खः । थुकी प्रयोग जुयाच्वंगु रामया, दाजु, श्यामया, किजायात प्यंगुलिं 
पद खः, कारण थुकी विभक्ति दु तर कलम व छपु-इ विभक्ति मदु | 


८.११ व्यवस्थापरक व्याकरण (Systemic Grammar) 


व्याकरण / भाषाविज्ञान ख्यलय्‌ व्यवस्थापरक व्याकरण न्ह्य:ने हःम्ह 
M.A.K. Halliday व वयूकःया सहोदर पासापिं खः । थुगु व्याकरण J.K.Firth 
पाखें यक्व प्रभाव ला:गु दु । 

थुगु व्याकरणया मुल खँ छु धाःसा भाषा धयागु समाजया सम्पत्ति 
खः, उकि भाषा समाजय्‌ प्रयोग याइबलय्‌ समाजयागु आपालं प्रभाव लाइ | 
समाजय्‌ छुं धायेवं उकिया अर्थ सामाजिक मान्यता फरक-फरक जुइफु | “हुं 
खंला, गुन्दा BS वल ।' धायेबलय्‌ समाजया मान्यताअनुसार अथ फरक 
जुइफु । गुगुं थासय्‌ 'व हारांम्ह मन्‌ वल । कि आः भीपिं नं वनाप ल्वायेत 
तयार जुइमाल कि भीपिं fret वनेमाल' धयागु अर्थ जुइफु । मेगु अर्थ व 
हिसिचा दुम्ह मिजं छम्ह वल । व मिजं सुयात यः धयागु अर्थ जुइफु | 

व्यवस्थापरक व्याकरणया AT खँ छु धाःसा समाजय्‌ निगू वा 
निगुलिं मयाक अनेकौं विकल्प दयेफु । उकिया छनोट वक्तां गथे याइ धयागु 
जुइ । धायेकि नेपालभाषाय्‌ प्यंगू कियारुप दु- वने, वनी, वना, वन । थुकी 
वक्तां प्यंगूमध्यय्‌ गुगुं छगू ल्यइ, अलय्‌ धाइ 'जि वन' अथवा 'जि वना ।' थ्व 
वक्ताया छनोटया विषय ख: | थथे छनोट यायेगु ज्या नं व्यवस्थापरक व्याकरणया 
ज्या खः | 
८.१२ स्तरीकरणात्मक व्याकरण (Stratificational Grammar) 

थ्व छगू भाषावैज्ञानिक सिद्धान्त खः । थुगु व्याकरणया संस्थापक 
Sydney M. Lamb ख: | भाषाय्‌ क्वं च्वयू अथवा च्वं Fay विभिन्न तँ (तह) 
दइ । थुगु तँया ल्या: धाःसा फरक-फरक ज्‌ । गुलिसिनं 'वस्तु' व “रूप’ याना: 
निगू जक तँ दयेकात:गु दु । गुलिंसिनं स्वंगू तँ दयेकातःगु दु- वर्ण, व्याकरण 
व अर्थ । थुकी हे ध्वनि छगू तँ थप याना: प्यंगू तँ नं दयेक्‌गु दु । गुलिसिनं 
Sa तँतक दयेकूगु दु- वस्तु, रूप, स्थिति, व्याकरण, कोश, वर्ण, सन्दर्भ | 
थुगु व्याकरणया संस्थापक Lamb जुं स्वंगू तँ (तह) दयेकादीगु दु । 


व्याकरण परिचय :: ४१ 


ग्वहालि ज्वलं 
अधिकारी, हेमाङ्गराज, 
अवस्थी महादेव व 
ऋषिराम शर्मा, 
आचार्य, कृष्णप्रसाद 


गोतम, देवी प्रसाद व मेमेपिं 


गौतम, देवी प्रसाद व 
प्रेमप्रसाद चौलागाईं 


'घायल' इन्द्र बम 
जोशी, सुन्दरकृष्ण 
ढुङ्गेल, भोजराज व 


दुर्गाप्रसाद दाहाल 


तिवारी, भोलानाथ 

समसामयिक नेपाली व्याकरण, भोटाहिटी, 
काठमाडौं : विद्यार्थी पुस्तक भण्ठार, 
वि.सं. २०५५। 


नेपाली व्यावहारिक व्याकरण र अभिव्यक्ति, 
काठमाडौं : एकता बुक्स डिष्टिब्युटर्स प्रा.लि., 
वि.सं. २०५५ । 

सामान्य भाषाविज्ञान, कीर्तिपुर : क्षितिज 
प्रकाशन, वि.सं. २०६६ । 

सामान्य भाषाविज्ञान, बागबजार, काठमाडौँ 
: पिनाकल पब्लिकेशन प्रा.लि., वि.सं. २०६७ | 


भाषा विज्ञान, जामे मार्केट, घण्टाघर : पाठ्य 
सामग्री पसल, वि.सं. २०६७ | 

प्रमुख भाषिक सम्प्रदाय, कीर्तिपुर, काठमाडौं 
: इन्टलेक्चुयअल्ज बुक प्यालेस, वि.सं. २०६४ 
जेष्ठ । 

नेपालभाषाया भाषावैज्ञानिक व्याकरण, 
महाबौद्ध, Ñ : लाकौल पिथना, ने.सं. १११२ | 


सामान्य र प्रायोगिक भाषाविज्ञान, भोटाहिटी, 
काठमाडौं : एम.के. पब्लिसर्स एन्ड 
डिस्ट्ब्युटर्स, वि.सं. २०६७ | 

आधुनिक भाषाविज्ञान, अंसारी रोड, नई 
दिल्ली-११०००२ : लिपि प्रकाशन, सन्‌ 
१९९३ | 


न्योपाने,टंकप्रसाद व मेमेपिं 


न्यौपाने व मेमेपिं 


पराजुली, कृष्णप्रसाद(सं.) 


पाँडे, गोपाल 
Tran’ सूर्यबहादुर 


पौड्याल, कृष्णविलास 


पौड्याल, कृष्णविलास 
बन्धु, चूडामणि 
बराल, कृष्णहरि व 
नेत्र एटम, 

यादव, योगोन्द्रप्रसाद व 


भीमनारायण रेग्मी 


लम्साल, रामचन्द्र व मेमेपिं 


भाषा विज्ञानका प्रमुख सिद्धान्त, भोटाहिटी, 
काठमाडौं : बिद्यार्थी पुस्तक भण्डार, वि.सं. 
२०९७ 

सामान्य भाषाविज्ञान, कीर्तिपुर, काठमाडौं : 
सनलाइट पब्लिकेसन (स्टुडेन्ट्स्‌ बुक्स), वि.सं. 
२०६७ | 

नेपाली बृहत्‌ शब्दकोश, कमलादी, काठमाडौं 
: नेपाल राजकीय प्रज्ञा प्रतिष्ठान, वि.सं. 
२ OXO | 

za दीर्घ आदिको सवाई', गोपाल पांडे, 
वि.सं. २०१८ | 

'हस्व-दीर्घया म्ये, काठमाडौं : रत्न पुस्तक 
भण्डार (ने.सं.१०८७) 

भाषाविज्ञान र प्रायोगिक भाषाविज्ञान, 
भोटाहिटी, काठमाडौं : नवीन प्रकाशन, वि.सं. 
२०५८ । 

भाषाविज्ञान र नेपाली भाषा, भोटाहिटी, 
काठमाडौं : नवीन प्रकाशन, वि.सं. २०६३ । 
भाषाविज्ञानका सम्प्रदाय, काठमाडौं : एकता 
बुक्स, वि.सं. २०५७ दोश्रो संस्करण | 


माध्यमिक नेपाली व्याकरण अभिव्यक्ति र 
अभ्यास, भोटाहिटी, काठमाडौं : तलेजु 
प्रकाशन, वि.सं. २०५७ | 


भाषाविज्ञान, कीर्तिपुर : न्यु हिरा बुक्स 
इन्टरप्राइजेज, वि.सं. २०५९ । 


सामान्य भाषाविज्ञान, बागबजार, काठमाडौं 

विश्वेन्दु, आर.पी. 
शर्मा, दीप्ति, 

शर्मा, मोहनराज, 
शर्मा, मोहनराज व 
खगेन्द्रप्रसाद लुइटेल 
शास्त्री, पं. ऋषभदेव 
शास्त्री, शुक्रराज 
श्रेष्ठाचार्य, इश्वरानन्द 
श्रेष्ठाचार्य, इश्वरानन्द 
श्रेष्ठ, शेखरकुमार व मेमेपिं 
'सागर” पुष्परत्न 


पत्रिका 
पौड्याल, कृष्णविलास 

: भुँडीपुराण प्रकाशन, वि.सं. २०६८ | 
सरस्वती सचित्र हिंदी व्याकरण, ३६४९, 

